open-index/open-wikipedia-markdown huggingface dataset:
ကိုယ်ပြန်လှန် (Involution)

သင်္ချာဘာသာရပ်တွင် ကိုယ်ပြန်လှန် (Involution) ဆိုသည်မှာ မိမိကိုယ်တိုင် ပြောင်းပြန်လှန်နိုင်သော (self-inverse) ပုံဖော်မှု (mapping) တစ်ခုကို ဆိုလိုသည်။

## အဓိပ္ပာယ်သတ်မှတ်ချက် 
အရင်းအမြစ်စု (domain) နှင့် ပစ်မှတ်စု (codomain) ထပ်တူညီသော A ပါရှိသည့် ပုံဖော်မှု f\colon A\rightarrow A တစ်ခုကို *ကိုယ်ပြန်လှန်* ဟုခေါ်ဆိုရန်အတွက် မည်သည့် x\in A အတွက်မဆို အောက်ပါသတ်မှတ်ချက်နှင့် ပြည့်စုံရမည်-

  f(f(x))=x

ဤသတ်မှတ်ချက်ကို f\circ f = \operatorname{id}_A သို့မဟုတ် f^2=\operatorname{id}_A အဖြစ် ပိုမိုကျစ်လျစ်စွာ ရေးသားဖော်ပြနိုင်သည်။

ဤတွင် \operatorname{id}_A သည် A ပေါ်ရှိ ထပ်တူကျ ပုံဖော်မှု (identity mapping) ကို ကိုယ်စားပြုသည်။

## ဂုဏ်သတ္တိများ 
*ကိုယ်ပြန်လှန်တိုင်းသည် ဘိုင်ဂျက်ရှင်း (bijection) တစ်ခုဖြစ်ပြီး f^{-1} = f ဖြစ်သည်။

*f \colon A \to A နှင့် g \colon A \to A တို့သည် ကိုယ်ပြန်လှန်များ ဖြစ်ကြပါက ၎င်းတို့၏ ပေါင်းစပ်ခြင်း f \circ g သည် f \circ g = g \circ f ဖြစ်မှသာလျှင် ၎င်းကိုယ်တိုင် ကိုယ်ပြန်လှန်တစ်ခု ဖြစ်လာမည်ဖြစ်သည်။

*f \colon A \to A သည် ကိုယ်ပြန်လှန်တစ်ခုဖြစ်ပြီး g \colon A \to A သည် ဘိုင်ဂျက်ရှင်းတစ်ခု ဖြစ်ပါက ပေါင်းစပ်ခြင်း g \circ f \circ g^{-1} သည်လည်း ကိုယ်ပြန်လှန်တစ်ခုပင် ဖြစ်သည်။ ဤဂုဏ်သတ္တိကို အသုံးပြု၍ ကိုယ်ပြန်လှန် အသစ်များကို ဖန်တီးနိုင်သည်။

### ဗက်တာရပ်ဝန်းများပေါ်ရှိ ကိုယ်ပြန်လှန်များ 
V သည် ဖီးလ် (field) K အပေါ်ရှိ အတိုင်းအတာအကန့်အသတ်ရှိသော (finite dimensional) ဗက်တာရပ်ဝန်း (vector space) တစ်ခု ဖြစ်သည်ဆိုပါစို့။

*အန်ဒိုမော်ဖစ်ဇင် (endomorphism) f\in\operatorname{End}(V) တစ်ခု၏ အငယ်ဆုံး ပိုလီနိုမီရယ် (minimal polynomial) သည် x^2-1, x-1 သို့မဟုတ် x+1 ပုံစံရှိမှသာလျှင် fသည်  ကိုယ်ပြန်လှန်သည်။ အထူးသဖြင့် ဆိုလိုသည်မှာ-
** အခြေခံ ဖီးလ် K ၏ ဝိသေသလက္ခဏာ (characteristic) သည် ၂ မဟုတ်ပါက ကိုယ်ပြန်လှန်သော အန်ဒိုမော်ဖစ်ဇင် တိုင်းကို ဒိုင်ယာဂွန်နယ်ပုံစံပြောင်းနိုင်ပြီး (diagonalizable) ၎င်း၏ အိုင်ဂန်တန်ဖိုးများ (eigenvalues) အားလုံးသည် {{-1; +1}} အတွင်း တည်ရှိသည်။
** ကိုယ်ပြန်လှန် f\in\operatorname{End}(V) တိုင်းသည် ယေဘုယျ မျဉ်းဖြောင့်အုပ်စု  {GL(V)}  အတွင်းရှိ  {Z/2Z}  အုပ်စု၏ ကိုယ်စားပြုဖော်ပြမှု (representation) တစ်ခုဖြစ်သည်။
** ဝိသေသလက္ခဏာ ၂ ရှိသော ဖီးလ် K များအပေါ်တွင် ဒိုင်ယာဂွန်နယ်ပုံစံပြောင်း၍မရသော ကိုယ်ပြန်လှန်သည့် အန်ဒိုမော်ဖစ်ဇင်များ ရှိသည်။ ဥပမာအားဖြင့် အတိုင်းအတာနှစ်ခုရှိသော ဗက်တာရပ်ဝန်း \mathbb F_2^2 တွင် ကိန်းအုံ \begin{pmatrix} 1 &1\\ 0 &1\end{pmatrix} သည် ဒိုင်ယာဂွန်နယ်ပုံစံပြောင်း၍မရသော ကိုယ်ပြန်လှန်တစ်ခု ဖြစ်သည်။
ဂယောခုဟိုးအင်း

**ဂယောခုဟိုးအင်း** (玉鳳院) သည် ဂျပန်နိုင်ငံ၊ ကျိုတိုမြို့၊ အုခယောရပ်ကွက်တွင်ရှိသည့် ဗုဒ္ဓဘာသာဇင်ကျောင်းတော်တစ်ခု ဖြ်စသည်။ မယောရှင်းဂျိကျောင်းတော်ခွဲ ၄၀ ကျော်ထဲတွင် ပါဝင်သည်။ "ဂယောခုဟိုး ဇန်းခယူး" (玉鳳院禅宮) ဟူသည့် အမည်ဖြင့်လည်း ခေါ်ဝေါ်သည်။ ပုံမှန်အားဖြင့် အများပြည်သူကြည့်ရှုနိုင်ရန် ဖွင့်လှစ်ထားခြင်း မရှိပေ။

## အကြောင်းအရာ
ဂယောခုဟိုးအင်း သည် မယောရှင်းဂျိကျောင်းတော်ခွဲများထဲတွင် ရှေးအကျဆုံးကျောင်းတော် ဖြစ်သည်။ ၁၃၃၇ ခုနှစ်တွင် ဧကရာဇ် ဟနဇိုနိုက တည်ဆောက်ခဲ့သည်။ ပင်မဝင်ပေါက်မှ ဝင်ပါက "ခုရိ" (မီးဖိုချောင်အပိုင်း) ကို ရှေ့တည့်တည့်တွင် မြင်ရမည်ဖြစ်သည်။ ထိုနောက် "ဟိုးဂျော" ဟုခေါ်သည့် ကျောင်းထိုင်ဆရာတော်အခန်းနှင့် "ခိုင်းဆန်းဒိုး"ဟုခေါ်သည့် တည်ထောင်သူ၏အခန်း အထိ စင်္ကြန်လမ်းဖြင့် ချိတ်ဆက်ထားသည်။ ဟိုးဂျောတွင် ဖုဆုမပန်းချီလက်ရာများကို တွေ့မြင်နိုင်သည်။ ထိုလက်ရာများကို ခနိုးယဆုနိုဘုနှင့် ခနိုးတိုအွန်းတို့က ရေးဆွဲခဲ့သည်။ ဆန်းမွန်း၊ ဟိုးဂျောနှင့် ခိုင်းဆန်းဒိုးတို့သည် နိုင်ငံတော်၏ အရေးပါသည့်ယဉ်ကျေးမှုပစ္စည်းများ ဖြစ်ကြသည်။ ကျောင်းတော်၏ အတွင်းဘက်အပိုင်းတွင် ဧကရာဇ် ဟနဇိုနို၏ သစ်သားရုပ်တု တည်ရှိသည်။ ၁၉၅၆ ခုနှစ်တွင် ကျောင်းတော်ကို ပြန်လည်ပြုပြင်ခဲ့သည်။

စင်္ကြန်လမ်း၏ တောင်ဘက်နှင့် မြောက်ဘက်ရှိ ဥယျာဉ်များသည် မိုမိုယမခေတ်ကာလက တည်ရှိခဲ့ကြသည် ဥယျာဉ်များ ဖြစ်ကြသည်။ ၎င်းဥယျာဉ်များမှာ တောင်ဘက်ဥယျာဉ်၊ တောင်ပေါ်ဥယျာဉ်နှင့် ဖန့်ရှုအိနွေဦးဥယျာဉ်တို့ ဖြစ်ကြသည်။ တောင်ဘက်ဥယျာဉ်သည် ဂျပန်ပုံစံ သဲနှင့် ကျောက်တုံးငယ်များ ခင်းထားသည့် ဥယျာဉ်ဖြစ်သည်။ ဤဥယျာဉ်တွင် ထင်းရှူးဖြူနှင့် ထင်းရှူးနက်ပင်များကို စိုက်ပျိုးထားသည်။ တောင်ပေါ်ဥယျာဉ်သည် ခိုင်းဆန်းဒိုး၏ အရှေ့ဘက်တွင်ရှိပြီး လူလုပ်တောင်ကုန်းတစ်ခုလည်း ရှိသည်။ ဤဥယျာဉ်တွင် တောင်ပုံစံကျောက်တုံးအလှဆင်ထားသည့် လက်ရာတစ်ခုလ်း ရှိသည်။ ဖန့်ရှုအိနွေဦးဥယျာဉ်သည် ကျောင်းတော်၏ မြောက်ဘက်တွင် ရှိသည်။ ၎င်းတွင် ရေတံခွန်တံခု၊ ဟိုးရိုင်တောင်ကို ကိုယ်စားပြုသည့် ကျောက်တုံးလက်ရာတစ်ခုနှင့် ကျောက်လှေကားထစ်များ၊ ရေတွင်းတစ်ခုလည်း ရှိသည်။ ၁၉၃၁ ခုနှစ်တွင် ဤဥယျာဉ်များကို နိုင်ငံတော်၏ လှပသည့်နေရာများနှင့် နိုင်ငံ၏ သမိုင်းဝင်နေရာများအဖြစ် သတ်မှတ်ခဲ့သည်။

ဂယောခုဟိုးအင်းသို့ ဟနဇိုနိုဘူတာမှ သွားပါက ခြေလျင် ၁၀ မိနစ် ကြာသည်။ ဂယောခုဟိုးအင်း၏ အရှေ့မြောက်ဘက်တွင် တိုယောတိုမိဟိဒဲယောရှိ၏ သားဖြစ်သူ "ဆုတဲမရု" ၏ အုတ်ဂူရှိသည်။

## ပြင်ပလင့်များ
*Japanese garden information
*Myoshin-ji home page
*Kyoto Travel Navi 

## ကိုးကား
ကဏ္ဍ:ကျိုတိုမြို့ရှိ ခရီးသွားနေရာများ
ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ
ဝခမဲ

**ဝခမဲ** (わかめ or 若布) သည် ပင်လယ်ရေမှော်တစ်မျိုး ဖြစ်သည်။ လူအများစားသုံးကြသည့် စားစရာလည်း ဖြစ်သည်။ ၎င်း၏ သိပ္ပံအခေါ်အဝေါ်မှာ Undaria pinnatifida ဖြစ်သည်။

ဝခမဲကို အခြောက်ခံ၍သော်လည်းကောင်း၊ ဆားစိမ်၍သော်လည်းကောင်း ရောင်းချကြသည်။ အထူးသဖြင့် ဟင်းရွက်အသုပ်နှင့် မိဆိုဟင်းရည်တို့တွင် ထည့်သွင်းစားသုံးကြသည်။ ကိုရီးယားနိုင်ငံတွင် "miyeok" ဟု ခေါ်သည်။ 

## ကိုးကား
ကဏ္ဍ:ဂျပန် အစားအစာ
ခယောတန်းဘမြို့၊ ကျိုတို

**ခယောတန်းဘမြို့** (京丹波町, Kyōtanba-chō) သည် ဂျပန်နိုင်ငံ၊ ကျိုတိုစီရင်စု၊ ဖုနိုင်းဒေသတွင်ရှိသည့် မြို့တစ်ခု ဖြစ်သည်။ ၂၀၂၂ ခုနှစ်၊ မေလ ၁ ရက်နေ့တွင် မြို့နေခန့်မှန်းလူဦးရေသည် ၁၃,၁၉၅ ဦး၊ အိမ်ထောင်စု ၆၁၈၈ ခု ရှိသည်။ လူဦးရေသိပ်သည်းဆမှာ တစ်စတုရန်းကီလိုမီတာလျှင် ၄၄ ဦးနေထိုင်ကြသည်။ မြို့၏ စုစုပေါင်းဧရိယာသည် ၃၀၃.၀၉ စတုရန်းကီလိုမီတာ (၁၁၇.၀၂ စတုရန်းမိုင်) ရှိသည်။ မြို့၏ အမည်တွင် ကျိုတိုမြို့၏ ပထမအစစကားလုံးဖြစ်သည့် "ခယော" (kyo) နှင့် ယခင်မြို့၏အမည်ဖြစ်သည့် တန်းဘတို့ ပါဝင်သည်။

## ပထဝီသွင်ပြင်
ဖုခုချိယမမြို့နှင့် ခမဲအိုခမြို့တို့အကြားတွင် ရှိသည်။ ကျိုတိုစီရင်စု၊ တန်းဘဒေသ၏ အလယ်ဗဟိုနေရာတွင် တည်ရှိသည်။ မြို့၏ တောင်ဘက်ပိုင်းသည် ယောဒိုမြစ်နှင့် ယုရမြစ်များအတွင်းသို့ ရေခွဲဝေစီးဆင်းရာနေရာလည်း ဖြစ်သည်။

## ဆက်စပ်နေသည့် မြို့များ
ဟယောဂေါ့ခရိုင်
* ဆဆယမမြို့
ကျိုတိုစီရင်စု
* အယဘဲမြို့
* ဖုခုချိယမမြို့
* နန်းတန်းမြို့

## လူဦးရေဆိုင်ရာ
ဂျပန်နိုင်ငံ၏ လူဦးရေစာရင်းအရ ခယောတန်းဘမြို့၏ လူဦးရေသည် ၁၉၅၀ ပန်ဝန်းကျင်တွင် အမြင့်ဆုံး ဖြစ်ခဲ့သည်။ ထိုကာလနောက်ပိုင်းတွင် လူဦးရေသည် အကြမ်းဖျင်းအားဖြင့် ထက်ဝက်ခန့် ကျဆင်းခဲ့သည်။

## ပြင်ပလင့်များ
*
*Kyōtamba official website 

## ကိုးကား
ကဏ္ဍ:ကျိုတိုစီရင်စုရှိ မြို့များ
တန်းဘမြို့၊ ကျိုတို

**တန်းဘမြို့** (丹波町, Tanba-chō) သည် ဂျပန်နိုင်ငံ၊ ကျိုတိုစီရင်စု၊ ဖုနိုင်းဒေသတွင် ရှိသည့် မြို့တစ်ခု ဖြစ်သည်။ 

၂၀၀၃ ခုနှစ်တွင် မြို့နေခန့်မှန်းလူဦးရေသည် ၈၅,၁၆ ဦးရှိသည်။ လူဦးရေသိပ်သည်းဆအနေဖြင့် တစ်စတုရန်းကီလိုမီတာလျှင် ၁၁၄.၉၄ ဦး နေထိုင်ကြသည်။ မြို့၏ စုစုပေါင်းဧရိယာသည် ၇၄.၀၉ စတုရန်းကီလိုမီတာ ရှိသည်။  ၂၀၀၅ ခုနှစ်၊ အောက်တိုဘာလ ၁၁ ရက်နေ့တွင် တန်းဘမြို့နှင့်အတူ မိဇုဟိုမြို့နှင့် ဝချိမြို့များကို စုပေါင်းကာ ခယောတန်းဘမြို့အဖြစ် ပြောင်းလဲဖန်တီးခဲ့သည်။

## ပြင်ပလင့်များ
* Official website of Kyotamba 

## ကိုးကား
ကဏ္ဍ:ကျိုတိုစီရင်စုရှိ မြို့များ
တောင်ကိုရီးယားနိုင်ငံ၏ သမ္မတများ စာရင်း

တောင်ကိုရီးယားသမ္မတသည် တောင်ကိုရီးယားအစိုးရ၏ အုပ်ချုပ်ရေးအကြီးအကဲဖြစ်ပြီး တောင်ကိုရီးယားတပ်မတော်၏ ကာကွယ်ရေးဦးစီးချုပ် လည်း ဖြစ်သည်။

တောင်ကိုရီးယားအစိုးရသည် ဖွဲ့စည်းပုံအခြေခံဥပဒေအရ ကိုရီးယားယာယီအစိုးရကို မိမိတို့၏ အစိုးရအရင်းအမြစ်အဖြစ် သတ်မှတ်ထားသည်။ ကိုရီးယားယာယီအစိုးရကို ၁၉၁၉ ခုနှစ်တွင် ကိုရီးယားနိုင်ငံ ဂျပန်အုပ်ချုပ်မှုအောက်တွင် ရှိနေစဉ် တရုတ်နိုင်ငံ ရှန်ဟိုင်းမြို့၌ ပြည်ပအခြေစိုက်အစိုးရအဖြစ် တည်ထောင်ခဲ့သည်။ ယင်းအစိုးရတွင် ၁၉၁၉ ခုနှစ် စက်တင်ဘာလမှ ၁၉၄၈ ခုနှစ် ဩဂုတ်လအထိ နိုင်ငံတော်ခေါင်းဆောင် ကိုးဦး တာဝန်ထမ်းဆောင်ခဲ့ကြသည်။

### ခေတ်အဆက်ဆက် သမ္မတများမှာ အောက်ပါအတိုင်း ဖြစ်သည်။ 
## ကိုးကား 
ကဏ္ဍ:နိုင်ငံအလိုက် သမ္မတများ၏ စာရင်းများ
ကဏ္ဍ:တောင်ကိုရီးယားနိုင်ငံ၏ အုပ်ချုပ်ရေး
ကဏ္ဍ:တောင်ကိုရီးယားနိုင်ငံ၏ နိုင်ငံရေး
ကဏ္ဍ:တောင်ကိုရီးယားနိုင်ငံ၏ သမ္မတများ
ကဏ္ဍ:တောင်ကိုရီးယားနိုင်ငံ
မုခိုးမြို့

**မုခိုးမြို့** (向日市, Mukō-shi) သည် ကျိုတိုစီရင်စုရှိ မြို့တစ်ခု ဖြစ်သည်။ ၂၀၂၃ ခုနှစ်၊ စက်တင်ဘာလ ၁ ရက်နေ့တွင် ခန့်မှန်းလူဦးရေသည် ၅၆,၀၇၀ ဦး၊ အိမ်ထောင်စု ၂၃,၇၄၈ ခု ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၂၂၀၀ဦး နေထိုင်ကြသည်။ မြို့၏ စုစုပေါင်းဧရိယာသည် ၇.၇၂ စတုရန်းကီလိုမီတာ (၂.၉၈ စတုရန်းမိုင်) ရှိသည်။

## ပထဝီသွင်ပြင်
မုခိုးမြို့သည် ကျိုတိုစီရင်စု၏ တောင်ဘက်ပိုင်းတွင် ရှိသည်။ ကျိုတိုချိုင့်ဝှမ်း၏ အနောက်တောင်ဘက်အစွန်းတွင် တည်ရှိသည်။ မြို့၏ အနောက်ဘက်တွင် ခိုရှိအိုတောင်အပါအဝင် နိရှိယမတောင်တန်း တည်ရှိသည်။ မြို့၏ အရှေ့ဘက်တွင် ခဆွတ်ရမြစ်သည် ဖြတ်သန်းစီးဆင်းသွားသည်။

## ဆက်စပ်နေသည့်မြို့များ
ကျိုတိုစီရင်စု
*ကျိုတိုမြို့
*နဂအိုခခယောမြို့

## ရာသီဥတု
မုခိုးမြို့၏ နှစ်ပတ်လည်ပျမ်းမျှအပူချိန်သည် ၁၄.၅ ဒီဂရီစင်တီဂရိတ် ဖြ်စသည်။ နှစ်ပတ်လည်ပျမ်းမျှမိုးရေချိန်သည် ၁၆၆၇ မီလီမီတာ ဖြစ်သည်။ စက်တင်ဘာလသည် အစိုစွတ်ဆုံးလ ဖြစ်သည်။ ဩဂုတ်လသည် ပျှမ်းမျှအပူချိန် အမြင့်ဆုံးလ ဖြစ်သည်။ ဇန်နဝါရီလသည် အနိမ့်ဆုံးဖြစ်ကာ ၃.၁ ဒီဂရီစင်တီဂရိတ် ဖြစ်သည်။

## လူဦးရေအချက်အလက်များ
ဂျပန်နိုင်ငံလူ လူဦးရေအချက်အလက်များအရ ၂၀ ရာစုနောက်ပိုင်းတွင် မုခိုးမြို့နေလူဦးရေသည် တိုးတက်လာခဲ့သည်။ ထိုသို့ တိုးတက်လာခြင်းမှာ မြို့သည် မြို့ပြဒေသတစ်ခုအဖြစ် တိုးတက်လာသည့်အတွက် ဖြစ်သည်။ ၂၀၁၅ ခုနှစ် လူဦးရေအချက်အလက်အရ မုခိုးမြို့ လူဦးရေသည် ၅၆,၈၅၉ ဦး ရှိပြီး၊ အမျိုးသား ၂၇,၁၁၉ ဦး၊ အမျိုးသမီး ၂၉,၇၄၀ ဦး ဖြစ်သည်။

## ပြင်ပလင့်များ
*
*  

## ကိုးကား
ကဏ္ဍ:ကျိုတိုစီရင်စုရှိ မြို့များ
ဘန်းတိုး

**ဘန်းတိုး** (弁当 or べんとう) သည် ဂျပန်စားစရာအပြင်အဆင်တစ်မျိုး ဖြစ်သည်။ ဟင်းလျာနှင့် ထမင်းကို ထည့်သွင်းပြင်ဆင်ထားသည့် ထမင်းဘူးဖြစ်သည်။ မည်သည့်နေရာသို့မဆို အလွယ်တကူ ယူဆောင်သွားနိုင်ရန် ပြင်ဆင်ထားသည်။ သမားရိုးကျဘန်းတိုးတွင် ထမင်း၊ ငါးနှင့် အသားဟင်းများ ပါဝင်သည်။ ထို့အပြင် ချက်ပြုတ်ထားသည့် ဟင်းသီးဟင်းရွက်များလည်း အပိုဟင်းလျာအနေဖြင့် ပါဝင်သည်လည်း ရှိသည်။ ထည့်သွင်းသည့် ဗူးအမျိုးအစားမှာပူ ပုံသဏ္ဌာန်နှင့် အမျိုးအစား အမျိုးမျိုးအသုံးပြုကြသည်။ အမျိုးမျိုးသော စားစရာများအတွက် ဗူးအမျိုးမျိုးကို အသုံးပြုကြသည်။ ဂျပန်နိုင်ငံတစ်ဝန်းရှိ ဘန်းတိုးရောင်းသည့် ဆိုင်များနှင့် ၂၄ နာရီဆိုင်များတွင် ဘန်းတိုးများကို ဝယ်ယူရရှိနိုင်သည်။ ဂျပန်လူမျိုး အိမ်ရှင်မများအနေဖြင့်လည်း ကောင်းမွန်သည့်ဘန်းတိုးတစ်ခု ပြုလုပ်နိုင်သည့် ကျွမ်းကျင်မှုရှိရန်လိုအပ်သည်ဟူသည့် အတွေးအခေါ်သည် လက်ရှိကာအထိ ဂျပန်လူမှုဝန်းကျင်တွင် ကျန်ရှိနေသေးသည်။

ဘန်းတိုးများကို တစ်ခါတရံတွင် အရုပ်များ၊ ပန်းများ၊ အရွက်များကဲ့သို့သော ပုံစံများဖြင့် ပြင်ဆင်ထားကြသည်လည်း ရှိသည်။ ပန်းကြည့်ပွဲတော်ကဲ့သို့သော အချို့သောကာလများတွင် ဘန်းတိုးများ၏ အရွယ်အစားများကို ကြီးမားစွာ ပြင်ဆင်ထားလေ့ရှိကြသည်။ စားသုံးသူများသည် ပျော်ပွဲစားထွက်ရာတွင်လည်း ဘန်းတိုးများကို ဝယ်ယူကြသည်။

ဘူတာများတွင်လည်း ဘန်းတိုးများကို ရောင်းချသည်။ ၎င်းဘန်းတိုးကို "အဲခိဘန်း" (駅弁) ဟု ခေါ်သည်။ လေဆိပ်တွင် ရောင်းချသည့် ဘန်းတိုးကို "ဆိုရဘန်း" (空弁) ဟု ခေါ်သည်။ 

## ပါဝင်ပစ္စည်းများ
အောက်ပါတို့သည် ဘန်းတိုးတွင်ပါဝင်သည့် စားစရာများ ဖြစ်ကြသည်။
*တမဂေါ့ယခိ (ဂျပန်ပုံစံကြက်ဥကြော်)
*ခရဂဲ (ကြက်ကြော်)
*အိုနိဂိရိ (ထမင်းဆုပ်)
*တခိုဆန်း
ရှောဂယခိ (ဂျင်းနှင့် ပဲငံပြာရည်အရသာစပ်ထားသည့် ဝက်သားဟင်း)
*အသီးများ

## ကိုးကား
ကဏ္ဍ:ဂျပန် အစားအစာ
အိုတိုခုနိဒေသ၊ ကျိုတို

**အိုတိုခုနိ** (乙訓郡, Otokuni-gun) သည် ဂျပန်နိုင်ငံ၊ ကျိုတိုစီရင်စုတွင် ရှိသည့် ဒေသတစ်ခု ဖြစ်သည် .၂၀၀၃ ခုနှစ်အချက်အလက်အရ ဒေသရှိ ခန့်မှန်းလူဦးရေသည် ၁၅,၄၉၃ ဦး ရှိသည်။ တစ်စတုရန်းကီလိုမီတာလျှင် ၂၅၉၅.၁၄ ဦး နေထိုင်ကြသည်။ မြို့၏ စုစုပေါင်းဧရိယာသည် ၅.၉၇ စတုရန်းကီလိုမီတာ ဖြစ်သည်။

## ဒေသအတွင်းရှိ မြို့နှင့် ရွာများ
*အိုးယမဇခိမြို့
## ကိုးကား
ကဏ္ဍ:ကျိုတိုစီရင်စုရှိ ဒေသများ
ကဏ္ဍ:ကျိုတိုစီရင်စုရှိ မြို့များ
ယောဆဒေသ၊ ကျိုတို

**ယောဆ** (与謝郡, Yosa-gun) သည် ဂျပန်နိုင်ငံ၊ ကျိုတိုစီရင်စုရှိ ဒေသတစ်ခု ဖြစ်သည်။ ၂၀၀၃ ခုနှစ်အချက်အလက်အရ ဒေသတွင်နေထိုင်သည့် ခန့်မှန်းလူဦးရေသည် ၂၇,၈၂၉ ဦး ရှိသည်။ လူဦးရေသိပ်သည်းဆအနေဖြင့် တစ်စတုရန်းကီလိုမီတာလျှင် ၁၆၅ ဦး နေထိုင်သည်။ ဒေသ၏ စုစုပေါင်း ဧရိယာအကျယ်အဝန်းသည် ၁၆၉.၀၂ စတုရန်းကီလိုမီတာ ရှိသည်။

## မြို့နှင့် ရွာများ
*အိနဲမြို့
*ယောဆနိုမြို့

## မြို့သစ်အဖြစ် ပေါင်းစပ်ခြင်း
၂၀၀၆ ခုနှစ်၊ မတ်လ ၁ ရက်နေ့တွင် ခယမြို့၊ အိဝတခိမြို့နှင့် နိုဒဂဝမြို့ သုံးခုကို ပေါင်းစပ်ကာ ယောဆနိုမြို့သစ်အဖြစ် ဖွဲ့စည်းခဲ့သည်။

## ကိုးကား
ကဏ္ဍ:ကျိုတိုစီရင်စုရှိ ဒေသများ
နဂအိုခခယောမြို့၊ ကျိုတို

**နဂအိုခခယောမြို့** (長岡京市, Nagaokakyō-shi) သည် ဂျပန်နိုင်ငံ၊ ကျိုတိုစီရင်စုတွင် ရှိသည့် မြို့တစ်ခု ဖြစ်သည်။ ၂၀၂၃ ခုနှစ်၊ စက်တင်ဘာလတွင် မြို့၏ ခန့်မှန်းလူဦးရေသည် ၈၂,၂၇၉ ဦး၊ အိမ်ထောင်စု ၃၇၇,၁၈ ခု ရှိသည်။ လူဦးရေသိပ်သည်းဆသည် တစ်စတုန်းကီလိုမီတာလျှင် ၄၇၀၀ ဦး ရှိသည်။ မြို့၏ စုစုပေါင်းဧရိဘာသည် ၁၉.၁၇ စတုရန်းကီလိုမီတာ (၇.၄၀ စတုရန်းမိုင်) ရှိသည်။

## ပထဝီသွင်ပြင်
ကျိုတိုစီရင်စု၏ အနောက်တောင်ဘက်တွင် ရှိသည်။ အိုဘတမြစ်နှင့် ခိုအိဇုမိမြစ်များသည် မြို့ကို ဖြတ်သန်းစီးဆင်းလျက်ရှိသည်။ မြို့သည် အနောက်မြောက်ဘက်မှ အနောက်တောင်ဘက်သို့ နိမ့်ဆင်းသွားသည်။ မြို့တွင်ရှိသည့် ဝါးတောများသည် လူသိများထင်ရှားသည်။

## ဆက်စပ်နေသည့် မြို့များ
ကျိုတိုစီရင်စု
*ကျိုတိုမြို့
*မုခိုးမြို့
*အိုတိုခုနိဒေသ (အိုးယမဇခိမြို့)
အိုဆာကာစီရင်စု
*Mishima District (Shimamoto)

## ရာသီဥတု
နွေရာသီသည် နွေးထွေးသည်။ ဆောင်းရာသီသည် နှင်း အနည်းငယ်ကျဆင်းတတ်သည်။ နှစ်ပတ်လည် ပျမ်းမျှအပူချိန်သည် ၁၄.၅ ဒီဂရီစင်တီဂရိတ် ရှိသည်။ နှစ်ပတ်လည် ပျမ်းမျှမိုးရေချိန်သည် ၁၆၇၇ မီလီမီတာရှိသည်။ စက်တင်ဘာလသည် အစိုစွတ်ဆုံးလ ဖြစ်သည်။ ဩဂုတ်လသည် အပူချိန်အမြင့်ဆုံးလဖြစ်ကာ ၂၆.၅ ဒီဂရီစင်တီဂရိတ်ပတ်လည် ရှိသည်။ ဇန်နဝါရီလသည် အအေးဆုံးဖြစ်ကာ အပူချိန် ၃.၁ ဒီဂရီစင်တီဂရိတ်ပတ်လည် ရှိသည်။

## လူဦးရေဆိုင်ရာ
ဂျပန်လူဦးရေအချက်အလက်အရ နဂအိုခခယောမြို့၏ လူဦဂရေသည် မကြာသေးခင် ဆယ်စုနှစ်များမှစကာ ဖြည်းဖြည်းချင်း ကျဆင်းလျက်ရှိသည်။

## ပြင်ပလင့်များ
*
* Nagaokakyō City official website 
* Past Exhibitions – National Museum of Japanese History

## ကိုးကား
ကဏ္ဍ:ကျိုတိုစီရင်စုရှိ မြို့များ
ဆိုးရခုဒေသ၊ ကျိုတို

**ဆိုးရခုဒေသ**  (相楽郡, Sōraku-gun) သည် ဂျပန်နိုင်ငံ၊ ကျိုတိုစီရင်စုရှိ ဒေသတစ်ခု ဖြစ်သည်။ ၂၀၀၇ ခုနှစ်တွင် ဒေသရှိ ခန့်မှန်းလူဦးရေသည် ၄၄,၉၈၂ ဦးရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၂၅၂.၂၇ ဦး ဖြစ်သည်။ ဒေသ၏ စုစုပေါင်းဧရိယာသည် ၁၇၈.၃၁ စတုရန်းကီလိုမီတာ ရှိသည်။

## ဒေသအတွင်းရှိ မြို့နှင့် ရွာများ
*ခဆဂိမြို့
*မိနမိယမရှိရိုမြို့
*ဆဲခမြို့
*ဝဇုခမြို့

## ယခင်မြို့များ
၂၀၀၇ ခုနှစ်၊ မတ်လ ၁၂ ရက်နေ့တွင် အောက်ပါမြို့များကို ပေါင်းစပ်က မြို့အသစ်ဖြစ်သည့် "ခိဇုဂဝမြို့"ကို တည်ထောင်ခဲ့သည်။
*ခမိုမြို့
*ခိဇုမြို့
*ဝဇုခမြို့

## ကိုးကား
ကဏ္ဍ:ကျိုတိုစီရင်စုရှိ ဒေသများ
ဖုနိုင်းဒေသ၊ ကျိုတို

**ဖုနိုင်းဒေသ** (船井郡, Funai-gun) သည် ဂျပန်နိုင်ငံ၊ ကျိုတိုစီရင်စုတွင်ရှိသည့် ဒေသတစ်ခု ဖြစ်သည်။ ၂၀၀၆ ခုနှစ်တွင် ဒေသ၏ ခန့်မှန်းလူဦးရေသည် ၁၇,၉၄၅ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၅၉ ဦး ရှိသည်။ ဒေသ၏ စုစုပေါင်းဧရိယာသည် ၃၀၃.၀၇ စတုရန်းကီလိုမီတာ ရှိသည်။

## မြို့နှင့် ရွာများ
*ခယောတန်းဘမြို့

## ပေါင်းစပ်ခြင်း
*၂၀၀၅ ခုနှစ်၊ အောက်တိုဘာလ ၁၁ ရက်နေ့တွင် တန်းဘမြို့၊ မိဇုဟိုမြို့နှင့် ဝချိမြို့များကို ပေါင်းစပ်ကာ မြို့သစ်အဖြစ် "ခယောတန်းဘမြို့" ကို တည်ထောင်ခဲ့သည်။
*၂၀၀၆ ခုနှစ်၊ ဇန်နဝါရီလ ၁ ရက်နေ့တွင် ဟိယောရှိမြို့၊ ဆိုနိုဘဲမြို့နှင့် ယဂိမြို့များကို ခိတခဝဒဒေသတွင် ပါဝင်သည့် မိယမမြို့နှင့် ပေါင်းစပ်ခဲ့ကာ နန်းတန်းမြို့အဖြစ် တည်ထောင်ခဲ့သည်။

## ကိုးကား
ကဏ္ဍ:ကျိုတိုစီရင်စုရှိ ဒေသများ
မိဇုဟိုမြို့၊ ကျိုတို

**မိဇုဟိုမြို့** (瑞穂町, Mizuho-chō) သည် ဂျပန်နိုင်ငံ၊ ကျိုတိုစီရင်စု၊ ဖုနိုင်းဒေသရှိ မြို့တစ်ခု ဖြစ်သည်။ ၂၀၀၃ ခုနှစ်တွင် မြို့နေ ခန့်မှန်းလူဦးရေသည် ၄၉၈၇ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၄၅.၄၅ ဦး ရှိသည်။ မြို့၏ စုစုပေါင်းဧရိယာသည် ၁၀၉.၇၃ စတုရန်းကီလိုမီတာ ရှိသည်။

၂၀၀၅ ခုနှစ်၊ အောက်တိုဘာလ ၁၁ ရက်နေ့တွင် မိဇုဟိုမြို့နှင့်အတူ တန်းဘမြို့၊ ဝချိမြို့တို့ကို ပေါင်းစည်းကာ "ခယောတန်းဘမြို့" အဖြစ် ပေါင်းစပ်တည်ထောင်ခဲ့သည်။

မိဇုဟိုမြို့ပါဝင်သည့် တန်းဘဒေသသည် ခုရိ (chestnuts)၊ မဆွတ်တခဲမှိုနှင့် ခုရိုမမဲ (ပဲနက်) စသည်တို့ဖြင့် နာမည်ကျော်ကြားသည်။ 

မိဇုဟိုမြို့သည် ကျိုတိုစီရင်စု၏ အကြီးဆုံးထုံးကျောက်ဂူနှင့် မိဇုဟိုအစိမ်းရောင်မြေ (Greenland Mizuho) တို့ တည်ရှိသည်။ မိဇုဟိုအစိမ်းရောင်မြေတွင် အားကစားလုပ်နိုင်သည့် ပန်းခြံတစ်ခုနှင့် ပျော်ပွဲစားထွက်ရာဧရိယာတစ်ခု ရှိသည်။ နှစ်စဉ်မြို့သည် အမျိုးမျိုးသော ပွဲတော်များကို ကျင်းပသည်။ နွေရာသီ ဩဂုတ်လ ၁၇ ရက်နေ့တွင် မီးပန်းပွဲတော်၊ နိုဝင်ဘာလ ၃ ရက်နေ့တွင် ခယောတန်းဘလမ်းမအပြေးပြိုင်ပွဲ၊ ကွင်းပြင်ဟောကီပွဲတော်နှင့် ဒေသတွင်းရှိ နတ်ကျောင်းများ၏ ပွဲတော်များကို ကျင်းပသည်။

## ပြင်ပလင့်များ
* Official website of merged municipalities
* Town of Mizuho

## ကိုးကား
ကဏ္ဍ:ကျိုတိုစီရင်စုရှိ မြို့များ
ဝချိမြို့၊ ကျိုတို

**ဝချိမြို့** (和知町, Wachi-chō) သည် ဂျပန်နိုင်ငံ၊ ကျိုတိုစီရင်စု၊ ဖုနိုင်းဒေသရှိ မြို့တစ်ခု ဖြစ်သည်။ ၂၀၀၃ ခုနှစ်တွင် မြို့နေခန့်မှန်းခြေလူဦးရေသည် ၃၈၂၉ ဦးရှိသည်။ လူထုသိပ်သည်းဆမှာ တစ်စတုရန်းကီလိုမီတာလျှင် ၃၂.၁၁ ဦး နေထိုင်သည်။ မြို့၏ စုစုပေါင်းဧရိယာသည် ၁၁၉.၂၅ စတုရန်းကီလိုမီတာ ရှိသည်။

၂၀၀၅ ခုနှစ်၊ အောက်တိုဘာလ ၁၁ ရက်နေ့တွင် ဖုနိုင်းဒေသတွင် ပါဝင်သည့် မြို့များဖြစ်သည့် ဝချိမြို့ တန်းဘမြို့၊ မိဇုဟိုမြို့များကို ပေါင်းစည်းကာ ခယောတန်းဘမြို့အဖြစ် တည်ထောင်ခဲ့သည်။

## ကျောင်းများ
ဝချိမြို့တွင် ဝချိမူလတန်းကျောင်းနှင့် ဝချိအလယ်တန်းကျောင်းဟူ၍ စာသင်ကျောင်းနှစ်ကျောင်းရှိသည်။ ၂၀၁၀ ခုနှစ်တွင် ဝချိမူလတန်းကျောင်းတွင် ကျောင်းသားဦးရေ ၉၇ ဦး ရှိသည်။

## ပို့ဆောင်ဆက်သွယ်ရေး
ဝချိမြို့တွင် မီးရထားဘူတာ သုံးခုရှိသည်။ ၎င်းတို့မှာ ဝချိဘူတာ၊ အဆဲရိဘူတာ၊ တချိခိဘူတာတို့ ဖြစ်သည်။ ရထားများသည် ဝချိမြို့ကို တစ်နာရီလျှင် တစ်ကြိမ် ဖြတ်သန်းမောင်းနှင်သည်။

## ပြင်ပလင့်များ
* Official website of merged municipalities 

## ကိုးကား
ကဏ္ဍ:ကျိုတိုစီရင်စုရှိ မြို့များ
မိယမမြို့၊ ကျိုတို

**မိယမမြို့** (美山町, Miyama-chō) သည် ဂျပန်နိုင်ငံ၊ ကျိုတိုစီရင်စု၊ ခိတခဝဒဒေသတွင် ရှိသည့် စိုက်ပျိုးရေးမြို့တစ်ခု ဖြစ်သည်။ ၂၀၀၃ ခုနှစ်တွင် မြို့နေခန့်မှန်းလူဦးရေသည် ၅၀၇၀ ဦးရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၁၄.၈၉ ဦး ရှိသည်။ စုစုပေါင်းဧရိယာသည် ၃၄၀.၄၇ စတုရန်းကီလိုမီတာ ရှိသည်။

၂၀၀၆ ခုနှစ်၊ ဇန်နဝါရီလ ၁ ရက်နေ့တွင် မိယမမြို့နှင့်အတူ ဟိယောရှိမြို့၊ ဆိုနိဘဲမြို့နှင့် ယဂိမြို့များကို ပေါင်းစပ်ကာ "နန်းတန်းမြို့" အဖြစ် ဖွဲ့စည်းခဲ့သည်။

## ခရီးသွားခြင်း
မိယမမြို့သည် သက်ငယ်အမိုးဖြင့် မိုးထားသည့် အိမ်များရှိသည့်အတွက် ထင်ရှားသည်။ ခရီးသွားများအကြား စိတ်အဝင်စားဆုံးနေရာမှာ "မိယမ ခယဘုခိနော့ဆတို" ဖြစ်သည်။

မိယမမြို့သည် ကျိုတိုမြို့မှ ၅၅ ကီလိုမီတာအကွာတွင် ရှိသည်။ မြို့ပြဒေမှ ခဏတာ လွန်မြောက်၍ သဘာဝအကြားတွင် နေထိုင်ချင်သူများအဖို့လည်း အမျိုးမျိုးသော အိမ်နေဝန်ဆောင်မှုများ ရှိသည်။

## ပြင်ပလင့်များ
* Official website of Nantan 

## ကိုးကား
ကဏ္ဍ:ကျိုတိုစီရင်စုရှိ မြို့များ
ဆွတ်ဇုခိဒေသ၊ ကျိုတို

**ဆွတ်ဇုခိ** (綴喜郡, Tsuzuki-gun) သည် ဂျပန်နိုင်ငံ၊ ကျိုတိုစီရင်စုတွင် တည်ရှိသည့် ဒေသတစ်ခု ဖြစ်သည်။ ၂၀၀၃ ခုနှစ်တွင် ခန့်မှန်းလူဦးရေသည် ၁၉,၂၀၀ ဦး ရှိသည်။ လူဦးရေသိပ်သည်းဆမှာ တစ်စတုရန်းကီလိုမီတာလျှင် ၂၅၁.၇၄ ဦး နေထိုင်ကြသည်။ စုစုပေါင်းဧရိယာသည် ၇၆.၂၇ စတုရန်းကီလိုမီတာ ရှိသည်။

## မြို့နှင့် ရွာများ
*အိဒဲမြို့
*အုဂျိတဝရမြို့

## ကိုးကား
ကဏ္ဍ:ကျိုတိုစီရင်စုရှိ ဒေသများ
မိယဂဝချော

**မိယဂဝချော** (宮川町) သည် ဂျပန်နိုင်ငံ၊ ကျိုတိုမြို့တွင် ရှိသည့် ဂဲရှ (Geisha) များရှိရာအရပ် (သို့မဟုတ်) ဟနမချိ ဖြစ်သည်။ ဂဲရှများနေထိုင်ရာနေရာကို ဂျပန်ဘာသာစကားဖြင့် "ဟနမချိ" (ပန်းမြို့တော်) ဟု ခေါ်ကြသည်။ "မိယဂဝ" ဆိုသည်မှာ "နတ်ကျောင်းမြစ်" ဟု အဓိပ္ပါယ်ရသည်။ ထိုအမည်တွင်ခြင်းမှာ ရှိဂျော၏ တောင်ဘက်နားတွင်ရှိသည့် ခမိုမြစ်ကို အစွဲပြုကာ ခေါ်ဝေါ်ခြင်း ဖြစ်သည်။ ဂိအွန်းပွဲတော်တွင်  ယဆခနတ်ကျောင်းတော်ရှိ "မိခိုရှိ" ဟုခေါ်သည့် နတ်ဘုရားကျောင်းဆောင်တော်ကို ဤမြစ်အတွင်းမှရေဖြင့် သန့်စင်ကြသည်။

မိယဂဝချော၏ အမှတ်သင်္ကေတသည် တစ်ခုနှင့်တစ်ခုကွင်းဆက်ဖြစ်နေသည့် အဝိုင်းကွင်းသုံးခု ဖြစ်သည်။ အဓိပ္ပါယ်သည် နတ်ကျောင်းများ၊ ဘုရားကျောင်းများနှင့် မြို့နေပြည်သူနှင့် လက်ဖက်ရည်ဆိုင်များ၏ အတူတကွတည်ရှိမှုကို ပြသသည်။ 

မိယဂဝချော သည် ဖျော်ဖြေတင်ဆက်သူများ စုဝေးရာအရပ်လည်း ဖြစ်သည်။ ခမိုဂဝမြစ်ကမ်းဘေးရှိ သေးငယ်သည့် ဖျော်ဖြေရေးစင်များတွင် "ခဘုခိ" ဟုခေါ်သည့် ရှေးရိုးရာပြဇာတ်ကို ကပြကြသည်။ အချို့သော လက်ဖက်ရည်ဆိုင်ရများသည် မြစ်အတွင်းတွင် လှေများကိုပင် စီစဉ်ထားကြသည်။ လက်ရှိကာလတွင် လက်ဖက်ရည်ဆိုင်များတွင် "ခဘုခိ" ပြဇာတ်ဖြင့် ဖျော်ဖြေကြသည်မှာ တိုးတက်လာခဲ့သည်။ ထို့အတွက်ကြောင့် မိယဂဝချောသည် အလျင်အမြန်ပင် လူသိများလာကာ လက်ဖက်ရည်ဆိုင်များလည်း များပြားလာခဲ့သည်။ ခဘုခိပြဇာတ်အဖွဲ့အစည်း အဆုံးသတ်သွားခဲ့သော်လည်း  "မိနမိ-ဇခဘုခိကျိုတိုပြဇာတ်ရုံ" သည် လက်ရှိအချိန်အထိ ခမိုမြစ်၏ အရှေ့ဘက်ကမ်းပေါ်တွင် သမိုင်းဝင်နေရာအဖြစ် တည်ရှိနေသေးသည်။ လက်ရှိကာလတွင် မိယဂဝချော သည် ၎င်း၏ ကိုယ်ပိုင်ဟန် "ခဘုရန်းဂျော" သို့မဟုတ် ဂဲရှများက ကပြဖော်ဖြေသည့် ဇာတ်စင်များဖြင့် ထင်ရှားလျက်ရှိသည်။

## ပြင်ပလင့်များ
*Kyo Odori Annual Dance Festival in Miyagawacho
*Debuted Maiko in Miyagawacho

## ကိုးကား
ကဏ္ဍ:ကျိုတိုမြို့ရှိ ခရီးသွားနေရာများ
ဆိုနိုဘဲမြို့၊ ကျိုတို

**ဆိုနိုဘဲမြို့** (園部町, Sonobe-chō) သည် ဂျပန်နိုင်ငံ၊ ကျိုတိုစီရင်စု၊ ဖုနိုင်းဒေသတွင်ရှိသည့် မြို့တစ်ခု ဖြစ်သည်

၂၀၀၆ ခုနှစ်၊ ဇန်နဝါရီလ ၁ ရက်နေ့တွင် ဖုနိုင်းဒေသရှိ ဆိုနိုဘဲမြို့နှင့်အတူ ဟိယောရှိမြို့၊ ယဂိမြို့၊ ခိတခုဝဒဒေသရှိ မိယမမြို့များကို ပေါင်းစပ်ကာ "နန်းတန်းမြို့" အဖြစ် ဖွဲ့စည်းခဲ့သည်။

ဆိုနိုဘဲမြို့ကို နန်းတန်းမြို့၏ အုပ်ချုပ်ရေးဗဟိုနေရာအဖြစ် ထားရှိခဲ့သည်။

## ပြင်ပလင့်များ
* Official website of Nantan 

## ကိုးကား
ကဏ္ဍ:ကျိုတိုစီရင်စုရှိ မြို့များ
အီရန်နိုင်ငံ၏ အမြင့်ဆုံးခေါင်းဆောင်

**အီရန် အစ္စလာမ်သမ္မတနိုင်ငံ၏ အမြင့်ဆုံးခေါင်းဆောင်**သည် အီရန်နိုင်ငံတွင် နိုင်ငံတော် အကြီးအကဲနှင့် နိုင်ငံရေး၊ ဘာသာရေး အာဏာကို အမြင့်ဆုံး ကိုင်တွယ်ထားပြီး သမ္မတထက် အပေါ်အဆင့်တွင် ရှိသည်။အမြင့်ဆုံးခေါင်းဆောင် အနေဖြင့် လက်နက်ကိုင်တပ်ဖွဲ့များ၊ တရားစီရင်ရေးကဏ္ဍ တို့ကို ဦးဆောင်ရပြီး၊  အခြားသော အစိုးရအဖွဲ့အစည်းများသည်လည်း ထိပ်တန်းခေါင်းဆောင်၏ လက်အောက်ခံဖြစ်သည်။

အီရန်နိုင်ငံ၏ အမြင့်ဆုံးခေါင်းဆောင်သည် အီရန် အခြေခံဥပဒေအရ အစ္စလာမ်သမ္မတနိုင်ငံ၏ **အ**ထွေထွေမူဝါဒများကို သတ်မှတ်သည်။ထို့အပြင် အုပ်ချုပ်ရေး၊ ဥပဒေပြုရေးနှင့် တရားရေးကဏ္ဍများကို စုပေါင်းကြီးကြပ်စစ်ဆေးရန် အာဏာရှိသူဖြစ်သည်။

အီရန်နိုင်ငံ၏ ဒုတိယမြောက် အမြင့်ဆုံးခေါင်းဆောင် အလီ ခါမေနီ သည် စီးပွားရေး၊ ပတ်ဝန်းကျင်၊ ပြည်ပမူဝါဒ၊ ပညာရေး၊ အမျိုးသားအစီအစဉ်နှင့် အစိုးရအုပ်ချုပ်မှု၏ ဆုံးဖြတ်ချက်များကို ထုတ်ပြန်ခဲ့သူ ဖြစ်ခဲ့သည်။ သူသည်  သမ္မတ၏ အစိုးရအဖွဲ့အမည်စာရင်းကိုလည်း  စီမံဆောင်ရွက်ခဲ့သည်။

အမြင့်ဆုံးခေါင်းဆောင် ရာထူးကို ၁၉၇၉ ခုနှစ် အီရန် အခြေခံဥပဒေဖြင့် ဖန်တီးထားပြီး၊ အာယတိုလာ ခိုမေနီ အယူအဆအရ ဖြစ်သည်။ ဤရာထူးသည် သက်တမ်းတစ်လျှောက် ဆောင်ရွက်သည့်ရာထူး ဖြစ်ပြီး မူလအခြေခံဥပဒေအရ အမြင့်ဆုံးခေါင်းဆောင်သည် အဆင့်မြင့် ဘာသာရေးခေါင်းဆောင် ဖြစ်ရမည်ဟု သတ်မှတ်ထားသော်လည်း ၁၉၈၉ ခုနှစ် ပြင်ဆင်မှုအရ အမြင့်ဆုံးခေါင်းဆောင်အနေဖြင့် အဆင့်နိမ့်သော ဘာသာရေးမူပညာရှင်များလည်း ဖြစ်နိုင်ရန် ခွင့်ပြုထားခဲ့သည်။

အမြင့်ဆုံးခေါင်းဆောင်ကို ရွေးချယ်ခြင်း၊ ကြီးကြပ်ခြင်းနှင့် အနားပေးခြင်း အာဏာကို အမြင့်ဆုံးဦးဆောင်သူရွေးကောက်တင်မြှောက်သည့်အဖွဲ့မှ ပိုင်ဆိုင်ပြီး အဖွဲ့ဝင်များကို ပြည်သူများက မဲပေးရွေးချယ်ပြီး အဖွဲ့မှ အတည်ပြုသည်။ အဖွဲ့ဝင်များကို အမြင့်ဆုံးခေါင်းဆောင် သို့မဟုတ် အမြင့်ဆုံးခေါင်းဆောင်အမိန့်ဖြင့် အီရန်တရားသူကြီးချုပ်က သတ်မှတ်ထားသည်။

သမိုင်းအရ အီရန် အစ္စလာမ်သမ္မတနိုင်ငံတွင် အမြင့်ဆုံးခေါင်းဆောင် ၃ ဦးသာ ရှိခဲ့ပြီး အာယတိုလာ ခိုမေနီ (၁၉၇၉–၁၉၈၉)၊ အလီ ခါမေနီ (၁၉၈၉–၂၀၂၆) နှင့် မိုဂျ်တာဘာ ခါမေနီ (၂၀၂၆ မှ စတင်) တို့ဖြစ်ကြသည်။

အမြင့်ဆုံးခေါင်းဆောင်ကို ရွေးချယ်ခြင်း၊ ကြီးကြပ်ခြင်းနှင့် အနားပေးခြင်း အာဏာကို အမြင့်ဆုံးဦးဆောင်သူရွေးကောက်တင်မြှောက်သည့်အဖွဲ့မှ ပိုင်ဆိုင်ပြီး အဖွဲ့ဝင်များကို ပြည်သူများက မဲပေးရွေးချယ်ပြီး အဖွဲ့မှ အတည်ပြုသည်။ အဖွဲ့ဝင်များကို အမြင့်ဆုံးခေါင်းဆောင် သို့မဟုတ် အမြင့်ဆုံးခေါင်းဆောင်အမိန့်ဖြင့် အီရန်တရားသူကြီးချုပ်က သတ်မှတ်ထားသည်။

သမိုင်းအရ အီရန် အစ္စလာမ်သမ္မတနိုင်ငံတွင် အမြင့်ဆုံးခေါင်းဆောင် ၃ ဦးသာ ရှိခဲ့ပြီး ယင်းတို့မှာ 

# အာယတိုလာ ခိုမေနီ (၁၉၇၉–၁၉၈၉)
# အလီ ခါမေနီ  (၁၉၈၉–၂၀၂၆) နှင့်
# မိုဂျ်တာဘာ ခါမေနီ (၂၀၂၆ မှ စတင်) တို့ဖြစ်ကြသည်။

## အမြင့်ဆုံးခေါင်းဆောင်စာရင်း
## ကိုးကား 
ကဏ္ဍ:အီရန်နိုင်ငံ
ကဏ္ဍ:အီရန်နိုင်ငံ၏ အုပ်ချုပ်ရေး
ကဏ္ဍ:အီရန်နိုင်ငံ၏ နိုင်ငံရေး
အီရန်
အီရန်နိုင်ငံ၏ သမ္မတများ စာရင်း

ဤစာရင်းတွင် ၁၉၈၀ပြည့်နှစ် အီရန် အစ္စလာမ်သမ္မတနိုင်ငံ၏ သမ္မတများကို ဖော်ပြထားသည်။အီရန်သမ္မတ ကို ရွေးကောက်ပွဲဖြင့် လူထုက တိုက်ရိုက် ရွေးချယ်တင်မြှောက်ကြသည်။၁၉၈၉ ခုနှစ် အထိ နိုင်ငံ၏ သမ္မတသည် ဂုဏ်ထူဆောင်ရာထူးတွင်ရှိပြီး ဝန်ကြီးချုပ်က အစိုးရအဖွဲ့ကို စီမံကွပ်ကဲသည်။၁၉၈၉ ခုနှစ် နောက်ပိုင်းကစပြီး အခြေခံဥပဒေပြင်ဆင်ပြီး ဝန်ကြီးချုပ်ရာထူးကို ဖယ်ရှားခဲ့သည်။အီရန်နိုင်ငံ၏ သမ္မတသည် နိုင်ငံ၏ အမြင့်ဆုံးခေါင်းဆောင်ပြီးလျှင် ဒုတိယမြောက် အဆင့်အမြင့်ဆုံးပုဂ္ဂိုလ် ဖြစ်သည့်အပြင် အစိုးရအဖွဲ့၏ အကြီးအကဲလည်း ဖြစ်သည်။

## သမ္မတများ
### ၁၉၇၉ ခုနှစ်မှ ယနေ့ထိရှိနေသော အီရန်အစိုးရစနစ် 
#### အီရန်အစ္စလာမ်သမ္မတနိုင်ငံ၏ ပထမဆုံး အခြေခံဥပဒေ (၁၉၇၉–၁၉၈၉) 
#### ဝန်ကြီးချုပ်ရာထူးဖယ်ရှားလိုက်သည့် ဒုတိယ အခြေခံဥပဒေ (၁၉၈၉ ခုနှစ်မှ စတင်) 
## ကိုးကား 
ကဏ္ဍ:နိုင်ငံအလိုက် သမ္မတများ၏ စာရင်းများ
ကဏ္ဍ:အီရန်နိုင်ငံ၏ အုပ်ချုပ်ရေး
ကဏ္ဍ:အီရန်နိုင်ငံ၏ နိုင်ငံရေး
ကဏ္ဍ:အီရန်နိုင်ငံ၏ သမ္မတများ
ကဏ္ဍ:အီရန်နိုင်ငံ
ခိတခုဝဒဒေသ၊ ကျိုတို

**ခိတခုဝဒ** (北桑田郡, Kitakuwada-gun) သည် ဂျပန်နိုင်ငံ၊ ကျိုတိုစီရင်စုတွင်ရှိသည့် ဒေသတစ်ခု ဖြစ်သည်။ ၂၀၀၅ ခုနှစ်တွင် ဒေသရှိ ခန့်မှန်းလူဦးရေသည် ၅၂၃၃ ဦးရှိသည်။ လူဦးရေသိပ်သည်းဆအနေဖြင့် တစ်စတုရန်းကီလိုမီတာလျှင် ၁၅.၃၇ ဦး နေထိုင်ကြသည်။ ဒေသ၏ စုစုပေါင်းဧရိယာသည် ၃၄၀.၄၇ စတုရန်းကီလိုမီတာ ရှိသည်။

## ယခင်မြို့နှင့် ရွာများ
*ခဲဟိုခုမြို့
*မိယမမြို့

## ပေါင်းစပ်ခြင်း
*၂၀၀၅ ခုနှစ်၊ ဧပြီလ ၁ ရက်နေ့တွင် ခဲဟိုခုမြို့ကို ကျိုတိုမြို့အပိုင် အုခယောရပ်ကွက်အတွင်းသို့ ပေါင်းစပ်ခဲ့သည်။
*၂၀၀၆ ခုနှစ်တွင် မိယမမြို့နှင့်အတူ ဟိယောရှိမြို့၊ ဆိုနိုဘဲမြို့နှင့် ယဂိမြို့များကို ပေါင်းစပ်ကာ "နန်းတန်းမြို့" အဖြစ် ဖန်တီးခဲ့သည်။ ခိတခုဝဒဒေသပိုင် အစိတ်အပိုင်းများလည်း ဤပေါင်းစပ်မှုအတွင်း ပါဝင်ခဲ့သည်။

## ကိုးကား
ကဏ္ဍ:ကျိုတိုစီရင်စုရှိ ဒေသများ
ခမိုမြို့၊ ကျိုတို

အပျက်အစီးများ။ ဤနေရာသည် ၇၄၀ မှ ၇၄၃ ခုနှစ်အကြားကာလတွင် ဂျပန်ဘုရင့်နိုင်ငံ၏ မြို့တော်ဖြစ်ခဲ့သည်။]]

**ခမိုမြို့**  (加茂町, Kamo-chō) သည် ဂျပန်နိုင်ငံ၊ ကျိုတိုစီရင်စု၊ ခိဇုဂဝမြို့ရှိ အရပ်တစ်ခု ဖြစ်သည်။ ၂၀၀၇ ခုနှစ်မတိုင်မီအထိ ဆိုးရခုဒေသ၏ မြို့တစ်ခု ဖြစ်ခဲ့သည်။

၂၀၀၇ ခုနှစ်၊ မတ်လ ၁၂ ရက်နေ့တွင် ခမိုမြို့နှင့်အတူ ခိဇုမြို့၊ မယရှိရိုမြို့တို့ကို ပေါင်းစပ်ကာ ခိဇုဂဝမြို့အဖြစ် ဖွဲ့စည်းခဲ့သည်။ ၂၀၀၇ ခုနှစ်၊ ဖေဖော်ဝါရီလ ၁ ရက်နေ့တွင် ခမိုမြို့ရှိ လူဦးရေသည် ၁၅,၉၀၇ ဦးရှိသည်။ လူဦးရေသိပ်သည်းဆအနေဖြင့် တစ်စတုရန်းကီလိုမီတာလျှင် ၄၃၀.၂၇ ဦးနေထိုင်ကြသည်။ စုစုပေါင်းဧရိယာသည် ၃၆.၉၇ စတုရန်းကီလိုမီတာ ရှိသည်။

၇၄၀ မှ ၇၄၄ ခုနှစ်အကြားကာလတွင် ခမိုမြို့သည် "ခုနိခယော" ဟူသည့် အမည်ဖြင့် ဂျပန်နိုင်ငံ၏ မြို့တော်ဖြစ်ခဲ့ဖူးသည်။

## ပြင်ပလင့်များ
* Kamo official website (archived) in Japanese

## ကိုးကား
ကဏ္ဍ:ကျိုတိုစီရင်စုရှိ မြို့များ
Linear regression

**Linear Regression** ဟာ Machine Learning မှာ အသုံးများပြီး အခြေခံအဖြစ် ထင်ရှားတဲ့ **supervised learning algorithm** တစ်မ်ိုးဖြစ်သည်။ ၎င်းသည် input variables (features) နှင့် output variable (target) တြားအကြားရှိ **သဘာဝဆက်နွယ်မှုကို မျဉ်းတစ်ကြောင်း (linear relationship)** ဖြင့် ဖော်ပြရေးသားသတ်မှတ်သော နည်းပညာဖြစ်သည်။

Linear Regression ကို အများအားဖြင့်

* ခန့်မှန်းခြေ (prediction)
* ဆက်နွယ်မှုတွေ့ရှိမှု (relationship analysis)
* Trend analysis

စသည့် နယ်ပယ်များတွင် မြန်ဆန်လွယ်ကူစွာ အသုံးပြုကြသည်။

## Mathematical Formulation 
Linear Regression ၏အခြေခံချဉ်းကပ်ပုံမှာ အောက်ပါ Equation ဖြစ်သည်–

y^​=β0​+β1​x1​+β2​x2​+...+βn​xn​

### Variable များ၏အနိမ့်အဓိပ္ပါယ် 
* **ŷ (y-hat)** – Model ထုတ်ပေးသည့် ခန့်မှန်းတန်ဖိုး
* **β₀ (Intercept)** – Input values မပါခင် Y value
* **β₁, β₂, ..., βₙ (Coefficients / Weights)** – Feature တစ်ခုချင်းစီက output ကို ဘယ်လောက် သက်ရောက်သလဲဆိုတာကို ဖော်ပြသော ကိန်းဂဏန်းများ
* **x₁, x₂, ..., xₙ (Features)** – Input variables

ဥပမာ — အိမ်ဈေးနှုန်း ခန့်မှန်းရာတွင်

* Input = အိမ်အကျယ်, အခန်းအရေအတွက်, တည်နေရာ
* Output = အိမ်ဈေးနှုန်း

## Cost Function — Ordinary Least Squares (OLS) 
Linear Regression သည် **အကောင်းဆုံးမျဉ်း (best-fit line)** ကိုရှာဖွေရန် Actual Value နှင့် Predicted Value တြားက **error ကိုအနည်းဆုံး** ဖြစ်အောင်လုပ်ခြင်းကို ရည်ရွယ်သည်။

အသုံးများသော cost function သည် **Mean Squared Error (MSE)** ဖြစ်သည်—

MSE=n1​∑(yi​−y^​i​)2

အသေးစိတ်-

* **yᵢ** – Actual value
* **ŷᵢ** – Predicted value
* **n** – Data points အရေအတွက်

Gradient Descent ဆိုသော Optimization Algorithm ကို သုံး၍ β coefficients များကို တဖြည်းဖြည်း update လုပ်ပြီး error ကို minimize လုပ်သွားသည်။

## Applications in the Real World 
### 1. Real Estate — Zillow Zestimate 
အမေရိကန်ရှိ **Zillow** က အိမ်ဈေးနှုန်း ခန့်မှန်းရာတွင် Linear Regression ကိုအသုံးပြုကာ "Zestimate" ဟုခေါ်သော automated valuation model ကို တည်ဆောက်ခဲ့သည်။

Features အနေနဲ့–

* အိမ်အကျယ်
* အခန်းအရေစုံ
* တည်နေရာ စသဖြင့် အသုံးပြုခဲ့သည်။

2021 ခုနှစ်တွင် Zillow ၏ iBuying Program မှာ Model Error ကြောင့် **အနည်းဆုံး $300 million** ခန့် ဆုံးရှုံးခဲ့မှုဖြင့် Model Accuracy ၏အရေးပါမှုကို ထင်ရှားစွာ ပြသခဲ့သည်။
----

### 2. Health Sector — Heart Disease Prediction 
ဆေးဘက်နယ်ပယ်တွင်လည်း Linear Regression သည်

* အသက်
* ကိုယ်အလေးချိန်
* သွေးတင်းကြပ်မှု စသကဲ့သို့သော variables များအပေါ် အခြေခံကာ Heart Disease Risk ကို ခန့်မှန်းရာတွင် အသုံးပြုသည်။

**Framingham Heart Study** က ဆယ်စုနှစ်ပေါင်းများစွာ စုဆောင်းခဲ့သော dataset ကို အသုံးပြုကာ Risk Prediction Models များကို တည်ဆောက်ရာတွင် Linear Regression ကို သုံးခဲ့သည်။
ပွန်းတိုချော

**ပွန်းတိုချော** (先斗町) သည် ဂျပန်နိုင်ငံ၊ ကျိုတိုမြို့ရှိ ဟနမချိအရပ်တစ်ခု ဖြစ်သည်။ ဖျော်ဖြေတင်ဆက်သူများဖြစ်သည့် ဂဲခိုနှင့် မိုင်ခိုများရှိပြီး မြို့၏ အိုခိယ (Okiya) နှင့် ရိုးရာလက်ဖက်ရည်ဆိုင်များလည်း ရှိသည့်အတွက် အထူးထင်ရှားသည်။ ဂိအွန်းကဲ့သို့ပင် ပွန်းတိုချောသည်လည်း ရိုးရာဗိသုကာလက်ရာများနှင့် ဖျော်ဖြေတင်ဆက်မှုများကို ထိန်းသိမ်းစောင့်ရှောက်ထားသဖြင့် ထင်ရှားသည်။

## အမည်နာမ
ပွန်းတိုဟူသည့် အမည်သည် ပေါ်တူဂီဘာသာစကားမှ "ပွန်တီ" (တံတား) ဟူသည်မှ ဖြစ်ပေါ်လာသည်ဟု ယုံကြည်ရသည်။ ပွန်တိုကို ခန့်ဂျိအက္ခရာဖြင့် ရေးသားပြီး အသံထွက်ကိုယူကာ ဂျပန်အက္ခရာဖြင့်ရေးသားသည့် ပုံစံဖြစ်သည်။ "ချော" သည် ဂျပန်ဘာသားဖြင့် မြို့၊ အရပ် သို့မဟုတ် လမ်း ဟူ၍ အဓိပ္ပါယ်ရှိသည်။

## အရပ်ဒေသ
ပွန်းတိုချောသည် ရှိဂျောလမ်းမနှင့် ဆန်းဂျောလမ်းမအကြား၊ ခမိုမြစ်၏ အနောက်ဘက်ကမ်းခြေဘက်တွင် တည်ရှိသည်။ အစိတ်အပိုင်းတော်တောများများသည် ရှည်လျား၍ ကျဉ်းမြောင်းသည့် လမ်းကြားတစ်ခု၏ လက်ဝဲလက်ယာတွင် တည်ရှိသည်။ ဤနေရာသည် ရိုးရာပြဇာတ်ဖြစ်သည့် "ခဘုခိ" စတင်ခဲ့ရာနေရာလည်း ဖြစ်သည်။ ထို့အပြင် ခဘုခိကို တည်ထောင်ခဲ့သူ အိဇုမိုနိုအိုခုနိ (Izumo no Okuni) ၏ ရုပ်တုသည်လည်း မြစ်၏ တစ်ဖက်ကမ်းတွင် ရှိသည်။ ထို့အပြင် ချိဒိုရိဟုခေါ်သည့် ငှက်တစ်မျိုးကိုလည်း မြင်တွေ့နိုင်သည်။

## ယဉ်ကျေးမှုဆိုင်ရာ
ဂဲခိုနှင့် မိုင်ခိုတို့သည် ၁၆ ရာစုကတည်းက ပွန်းတိုချောတွင် ရှိခဲ့ကြသည်။ ထိုအချိန်က ပြည့်တန်ဆာလုပ်ငန်းနှင့် အခြားသောဖျော်ဖြေရေးလုပ်ငန်းများကို လုပ်ကိုင်ခဲ့ကြသည်။ လက်ရှိအချိန်တွင် ထိုနေရာသည် ညအချိန် ရောင်စုံမီးများ၊ စားသောက်ဆိုင်များနှင့် တစ်ခါတရံ မြစ်ကမ်းဘေးတွင် သစ်သားစင်များဖြင့် ဂဲရှဖျော်ဖြေမှုနှင့် လက်ဖက်ရည်ဆိုင်များ၊ ဘားများနှင့် ဈေးသက်သာသည့် စားစရာများကို မြင်တွေ့နိုင်သည်။

ဆန်းဂျောလမ်းမ၏ အဆုံးတွင် ပွန်းတိုချောခဘဲရန်းဂျောပြဇာတ်ရုံ ရှိသည်။ ၎င်းပြဇာတ်ရုံတွင် ဂဲရှနှင့် မိုင်ခိုတို့သည် လေ့ကျင့်မှုများပြုလုပ်ကြသည်။ ထိုမျှသာမက ခမိုဂဝအိုဒိုရိအကပွဲများ၊ ခဘိခိပြဇာတ်များနှင့် သီဆိုခြင်း၊ တီးမှုတ်ခြင်းများကို ၁၈၇၀ ခုနှစ်များကတည်းက ပြုလုပ်ခဲ့ကြသည်။

၁၉၇၀ ခုနှစ်တွင် အမေရိကန်လူမျိုး မနုဿဗေဒပညာရှင် Liza Dalby သည် ကျိုတိုသို့ လာရောက်လည်ပတ်ကာ ခေတ်သစ်ဂျပန်လူမှုအဖွဲ့အစည်းတွင် ဂဲရှများ၏ ပါဝင်မှုကို လေ့လာခဲ့သည်။ သူ၏ သုတေသနလေ့လာမှုတွင် ဂဲရှသည် အစိတ်အပိုင်းတစ်ခုအနေအဖြစ် ပါဝင်ခဲ့သည်။ သူသည် နောက်ပိုင်းတွင် မိမိ၏ အတွေ့အကြုံများကို "ဂဲရှ" ဟူသည့် ခေါင်းစဉ်ဖြင့် စာအုပ်ထုတ်ဝေခဲ့သည်။

## ပိုမိုဖတ်ရှုရန်
*ဂိအွန်း
*ခမိရှိချိခန်း
*မိယဂဝချော
*ရှိမဘရ

## ပြင်ပလင့်များ
*Ponto-cho Noren-kai
*Kamogawa Odori (Pontochō Kaburenjō Theater) 
* (Pontochō Kaburenjō Theater)

## ကိုးကား
ကဏ္ဍ:ကျိုတိုမြို့ရှိ ခရီးသွားနေရာများ
နိရှိခိတန်းမန်းဂူး

**နိရှိခိတန်းမန်းဂူး** (錦天満宮) သည် ဂျပန်နိုင်ငံ၊ ကျိုတိုမြို့၊ နခဂယောရပ်ကွက်တွင်ရှိသည့် ရှင်းတိုးနတ်ကျောင်းတစ်ခု ဖြစ်သည်။

## သမိုင်းကြောင်း
၁၀၀၃ ခုနှစ်တွင် ဤနတ်ကျောင်းကို တည်ထောင်ခဲ့သည်။ မူလနတ်ကျောင်းကို ဆုဂဝရနိုမိချိဇနဲ (Sugawara no Michizane)၏ ဖခင်ဖြစ်သူ ဆုဂဝရနိုခိုရဲယောရှိ (Sugawara no Koreyoshi)၏ နေအိမ်နေရာတွင် တည်ဆောက်ခဲ့သည်။ ၁၅၈၇ ခုနှစ်တွင် နတ်ကျောင်းကို လက်ရှိကာလနေရာသို့ ပြောင်းရွှေ့ခဲ့သည်။ တိုယောတိုမိဟိဒဲယောရှိလက်ထက် ကျိုတိုမြို့ကို ပြုပြင်ပြောင်းလဲမှုများ လုပ်ဆောင်ခဲ့သည့်အချိန်ဖြစ်သည့် အဇုချိ - မိမိယမခေတ်တွင် ပြောင်းရွှေ့ခဲ့ခြင်း ဖြစ်သည်။

## ကိုးကား
ကဏ္ဍ:ကျိုတိုမြို့ရှိ ခရီးသွားနေရာများ
ကဏ္ဍ:ကျိုတိုမြို့ရှိ နတ်ကျောင်းများ
ဆဲလ်တစ် FC

ကလပ်အသင်းသည် စကော့တလန်လိဂ်ချန်ပီယံဆုအား ပူးတွဲစံချိန်တင် ၅၅ ကြိမ်၊ မကြာသေးမီက  ၂၀၂၄-၂၅ ရာသီ၊ စကော့တလန်ဖလားစံချိန် ၄၂ ကြိမ်နှင့် စကော့တလန်လိဂ်ဖလား ၂၂ ကြိမ်တို့ဖြစ်သည်။

ကလပ်၏ အကြီးကျယ်ဆုံးရာသီမှာ ၁၉၆၆-၆၇ ဖြစ်ပြီး ဆဲလ်တစ်အသင်းသည် ဥရောပဖလားကို ဆွတ်ခူးခဲ့သည့် ပထမဆုံး ဗြိတိသျှအသင်း ဖြစ်လာခဲ့ပြီး စကော့တလန်လိဂ်ချန်ပီယံရှစ် ၊ စကော့တလန်ဖလား ၊ လိဂ်ဖလား နှင့် ဂလက်စကိုဖလား တို့ကိုလည်း ဆွတ်ခူးခဲ့သည်။ ဆဲလ်တစ်အသင်းဟာ ၁၉၇၀ ဥရောပဖလား ဗိုလ်လုပွဲ နဲ့ ၂၀၀၃ ယူအီးအက်ဖ်အေဖလား ဗိုလ်လုပွဲတွေကို တက်ရောက်နိုင်ခဲ့ပေမယ့် နှစ်ခုစလုံးမှာ ရှုံးနိမ့်ခဲ့ပါတယ်။

ဆဲလ်တစ်အသင်းဟာ ရိန်းဂျားစ်အသင်းနဲ့ ပြင်းထန်တဲ့ ပြိုင်ဆိုင်မှုတစ်ခု ရှိပြီး အဲဒီကလပ်နှစ်သင်းပေါင်းကို "The Old Firm " လို့ လူသိများပါတယ်။ သူတို့နှစ်ဦး ယှဉ်ပြိုင်ကစားတဲ့ ပွဲစဉ်တွေကို ကမ္ဘာ့အကြီးဆုံး ဘောလုံးဒါဘီပွဲတွေထဲက တစ်ခုအဖြစ် သတ်မှတ်ကြပါတယ်။ ၂၀၀၃ ခုနှစ်တွင် ကလပ်အသင်း၏ ပရိသတ်အင်အားမှာ ကမ္ဘာတစ်ဝန်းတွင် ၉ သန်းခန့်ရှိသည်ဟု ခန့်မှန်းထားပြီး နိုင်ငံပေါင်း ၂၀ ကျော်တွင် ဆဲလ်တစ်ပရိသတ်အသင်းပေါင်း ၁၆၀ ကျော်ရှိသည်။ ၂၀၀၃ ခုနှစ် UEFA ဖလား ဗိုလ်လုပွဲအတွက် ဆီဗီးလ် သို့ ပရိသတ် ၈၀,၀၀၀ ခန့် သွားရောက်ခဲ့ကြပြီး ရှုံးနိမ့်ခဲ့သော်လည်း ၎င်းတို့၏ "အလွန်သစ္စာရှိပြီး အားကစားဆန်သော အပြုအမူ" ကြောင့် FIFA  နှင့် UEFA နှစ်ခုလုံးမှ ပရိသတ်များ၏ Fair Play ဆုများကို ရရှိခဲ့သည်။ 

## ကိုးကား 
 ကလပ်အသင်းသည် စကော့တလန်လိဂ်ချန်ပီယံဆုအား ပူးတွဲစံချိန်တင် ၅၅ ကြိမ်၊ မကြာသေးမီက ၂၀၂၄-၂၅ ရာသီ၊ စကော့တလန်ဖလား စံချိန် ၄၂ ကြိမ်နှင့် စကော့တလန်လိဂ်ဖလား ၂၂ ကြိမ်တို့ဖြစ်သည်။

ကလပ်၏ အကြီးကျယ်ဆုံးရာသီမှာ ၁၉၆၆-၆၇ ဖြစ်ပြီး ဆဲလ်တစ်အသင်းသည် ဥရောပဖလားကို ဆွတ်ခူးခဲ့သည့် ပထမဆုံး ဗြိတိသျှအသင်း ဖြစ်လာခဲ့ပြီး စကော့တလန်လိဂ်ချန်ပီယံရှစ် ၊ စကော့တလန်ဖလား ၊ လိဂ်ဖလား နှင့် ဂလက်စကိုဖလား တို့ကိုလည်း ဆွတ်ခူးခဲ့သည်။ ဆဲလ်တစ်အသင်းဟာ ၁၉၇၀ ဥရောပဖလား ဗိုလ်လုပွဲ နဲ့ ၂၀၀၃ ယူအီးအက်ဖ်အေဖလား ဗိုလ်လုပွဲတွေကို တက်ရောက်နိုင်ခဲ့ပေမယ့် နှစ်ခုစလုံးမှာ ရှုံးနိမ့်ခဲ့ပါတယ်။

ဆဲလ်တစ်အသင်းဟာ ရိန်းဂျားစ်အသင်းနဲ့ ပြင်းထန်တဲ့ ပြိုင်ဆိုင်မှုတစ်ခု ရှိပြီး အဲဒီကလပ်နှစ်သင်းပေါင်းကို "The Old Firm " လို့ လူသိများပါတယ်။ သူတို့နှစ်ဦး ယှဉ်ပြိုင်ကစားတဲ့ ပွဲစဉ်တွေကို ကမ္ဘာ့အကြီးဆုံး ဘောလုံးဒါဘီပွဲတွေထဲက တစ်ခုအဖြစ် သတ်မှတ်ကြပါတယ်။ ၂၀၀၃ ခုနှစ်တွင် ကလပ်အသင်း၏ ပရိသတ်အင်အားမှာ ကမ္ဘာတစ်ဝန်းတွင် ၉ သန်းခန့်ရှိသည်ဟု ခန့်မှန်းထားပြီး နိုင်ငံပေါင်း ၂၀ ကျော်တွင် ဆဲလ်တစ်ပရိသတ်အသင်းပေါင်း ၁၆၀ ကျော်ရှိသည်။ ၂၀၀၃ ခုနှစ် UEFA ဖလား ဗိုလ်လုပွဲအတွက် ဆီဗီးလ် သို့ ပရိသတ် ၈၀,၀၀၀ ခန့် သွားရောက်ခဲ့ကြပြီး ရှုံးနိမ့်ခဲ့သော်လည်း ၎င်းတို့၏ "အလွန်သစ္စာရှိပြီး အားကစားဆန်သော အပြုအမူ" ကြောင့် FIFA  နှင့် UEFA နှစ်ခုလုံးမှ ပရိသတ်များ၏ Fair Play ဆုများကို ရရှိခဲ့သည်။
မြန်မာနိုင်ငံစာစစ်ဦးစီးဌာန

**မြန်မာနိုင်ငံစာစစ်ဦးစီးဌာန** (အင်္ဂလိပ်: Department of Myanmar Examinations) သည် မြန်မာနိုင်ငံ ပညာရေးဝန်ကြီးဌာန လက်အောက်ရှိ အခြေခံပညာအဆင့် ပြီးဆုံးမှုနှင့် တက္ကသိုလ်ဝင်ခွင့်အတွက် အဓိကကျသော စာမေးပွဲများကို တာဝန်ယူကျင်းပရသည့် အစိုးရဌာနတစ်ခု ဖြစ်သည်။

## သမိုင်းကြောင်း 
မြန်မာနိုင်ငံစာစစ်ဦးစီးဌာနသည် မူလက ပညာညွှန်ကြားရေးဝန် လက်အောက်ရှိ စာစစ်မင်းကြီးရုံး အဖြစ် တည်ရှိခဲ့သည်။ ၁၉၇၂ ခုနှစ်၊ မတ်လ ၁၅ ရက်နေ့တွင် စနစ်သစ်အုပ်ချုပ်ရေးအရ အစိုးရဌာနများကို ပြန်လည်ဖွဲ့စည်းရာ၌ စာစစ်မင်းကြီးရုံးကို မြန်မာနိုင်ငံစာစစ်အဖွဲ့ ဟူ၍ ပညာရေးဝန်ကြီးဌာနအောက်တွင် သီးခြားဌာနအဖြစ် ပြောင်းလဲဖွဲ့စည်းခဲ့သည်။

၁၉၇၃ ခုနှစ်၊ အောက်တိုဘာလ ၂၉ ရက်နေ့တွင် တော်လှန်ရေးကောင်စီသည် ဥပဒေအမှတ် (၁၆) ဖြင့် "ပြည်ထောင်စုမြန်မာနိုင်ငံ စာစစ်အဖွဲ့ဥပဒေ" ကို ပြဋ္ဌာန်းပေးခဲ့သည်။ ယင်းနောက် ၂၀၁၂ ခုနှစ်၊ စက်တင်ဘာလ ၁၃ ရက်နေ့တွင် ကျင်းပသော ပြည်ထောင်စုအစိုးရအဖွဲ့ အစည်းအဝေး (၃၅/၂၀၁၂) အရ မြန်မာနိုင်ငံစာစစ်အဖွဲ့ကို မြန်မာနိုင်ငံစာစစ်ဦးစီးဌာနအဖြစ် အဆင့်တိုးမြှင့် ဖွဲ့စည်းခဲ့သည်။

## လုပ်ငန်းတာဝန်များ 
နိုင်ငံတော်၏ ပညာရေးစနစ်နှင့် လုပ်ငန်းခွင်များအတွက် ပညာအရည်အချင်းနှင့် ကျွမ်းကျင်မှုကို တရားမျှတစွာ စစ်ဆေးနိုင်ရန် ရည်ရွယ်သည်။ မြန်မာနိုင်ငံစာစစ်အဖွဲ့ အစောပိုင်းကာလများတွင် အောက်ပါစာမေးပွဲများကို တာဝန်ယူကျင်းပခဲ့သည် -

* အခြေခံပညာ အထက်တန်းစာမေးပွဲ
* အခြေခံပညာ အဋ္ဌမတန်းစာမေးပွဲ
* မှတ်ပုံတင်စာရင်းကိုင် စာမေးပွဲ
* စိုက်ပျိုးမွေးမြူရေး အထက်တန်းစာမေးပွဲ
* သီးခြားကူးသန်းရောင်းဝယ်ရေး စာမေးပွဲ
* ဗဟိုတရားရုံးချုပ်ရှေ့နေနှင့် အထက်တန်းရှေ့နေ စာမေးပွဲ
* မှတ်ပုံတင်ရှေ့နေ စာမေးပွဲ

လက်ရှိအချိန်တွင်မူ တက္ကသိုလ်ဝင်စာမေးပွဲ (စနစ်သစ်/စနစ်ဟောင်း) များကို အဓိကထား ဆောင်ရွက်လျက်ရှိသည်။

## စာမေးပွဲအခေါ်အဝေါ် ပြောင်းလဲမှုများ 
ခေတ်အဆက်ဆက် ပညာရေးစနစ် ပြောင်းလဲမှုများအရ တက္ကသိုလ်ဝင်တန်း စာမေးပွဲအခေါ်အဝေါ်ကို အောက်ပါအတိုင်း ပြောင်းလဲသတ်မှတ်ခဲ့သည် -

## ဆက်လက်ဖတ်ရှုရန် 
* တက္ကသိုလ်ဝင်ခွင့်စာမေးပွဲ

## ကိုးကား 
ကဏ္ဍ:မြန်မာနိုင်ငံရှိ အစိုးရအဖွဲ့အစည်းများ
တိုင်းရင်းသားအခွင့်အရေးများ ကာကွယ်စောင့်ရှောက်ရေး ဦးစီးဌာန

**တိုင်းရင်းသားအခွင့်အရေးများ ကာကွယ်စောင့်ရှောက်ရေး ဦးစီးဌာန** () သည် မြန်မာနိုင်ငံတွင် တိုင်းရင်းသားလူမျိုးများ၏ အခွင့်အရေးနှင့် ရပိုင်ခွင့်များကို ကာကွယ်စောင့်ရှောက်ရန် တာဝန်ယူသော အစိုးရဌာနတစ်ခုဖြစ်သည်။ ဤဌာနသည် တိုင်းရင်းသားလူမျိုးများရေးရာဝန်ကြီးဌာန လက်အောက်တွင် ရှိပြီး တိုင်းရင်းသားများအကြားဖြစ်ပွားနိုင်သည့် အငြင်းပွားမှုများကို ဖြေရှင်းပြီး ချစ်ကြည်ရင်းနှီးမှုနှင့် ပြည်ထောင်စုစိတ်ဓာတ်ကို တည်ဆောက်ရန် အဓိကရည်ရွယ်ချက်ထားရှိသည်။ 

## ဌာနခွဲများ 
တိုင်းရင်းသားအခွင့်အရေးများ ကာကွယ်စောင့်ရှောက်ရေး ဦးစီးဌာန လက်အောက်တွင်  စီမံခန့်ခွဲမှုနှင့် ငွေစာရင်းဌာနခွဲ၊သုတေသနနှင့် ဖွံ့ဖြိုးတိုးတက်ရေးဌာနခွဲ၊အခွင့်အရေးဆိုင်ရာဌာနခွဲ နှင့်  ငြိမ်းချမ်းရေးနှင့် အငြင်းပွားမှု ဖြေရှင်းရေးဌာနခွဲ တို့ရှိသည်။ယင်းအပြင်  တိုင်းဒေသကြီး/ပြည်နယ် ညွှန်ကြားရေးမှူးရုံးများ လည်းရှိသည်။ 

## ကိုးကား
ကဏ္ဍ:တိုင်းရင်းသားလူမျိုးများရေးရာဝန်ကြီးဌာန
ယမရှိရိုမြို့၊ ကျိုတို

**ယမရှိရိုမြို့** (山城町, Yamashiro-chō) သည် ဂျပန်နိုင်ငံ၊ ကျိုတိုစီရင်စု၊ ခိဇုဂဝမြို့ရှိ ဒေသတစ်ခု ဖြစ်သည်။ ဒေသအမည်မှာ ရှေးခေတ် ယမရှိရိုတိုင်းပြည်ကို အစွဲပြုကာ ပေးထားခြင်း ဖြစ်သည်။ ၂၀၀၇ ခုနှစ်အထိ ဆိုးရခုဒေသရှိ ကိုယ်ပိုင်အုပ်ချုပ်သည့် မြို့တစ်ခု ဖြစ်ခဲ့သည်။ ၂၀၀၇ ခုနှစ်၊ မတ်လ ၁၂ ရက်နေ့တွင် ယမရှိရိုမြို့နှင့်အတူ ခမိုမြို့၊ ခိဇုမြို့များကို ပေါင်းစပ်ကာ ခိဇုဂဝမြို့အဖြစ် ဖွဲ့စည်းခဲ့သည်။

၂၀၀၃ ခုနှစ်တွင် မြို့၏ ခန်းမှန်းလူဦးရေသည် ၈၉၇၈ ဦး ရှိခဲ့သည်။ လူဦးရေသိပ်သည်းဆအနေဖြင့် တစ်စတုရန်းကီလိုမီတာလျှင် ၃၆၆ ဦး နေထိုင်ကြသည်။ စုစုပေါင်းဧရိယာသည် ၂၄.၅၃ စတုရန်းကီလိုမီတာ ရှိသည်။

## စိတ်ဝင်စားဖွယ်နေရာများ
*ကျိုတိုစီရင်စု ယမရှိရိုဒေသပြတိုက်

## ပြင်ပလင့်များ
## ကိုးကား
ကဏ္ဍ:ကျိုတိုစီရင်စုရှိ ဒေသများ
ခယမြို့၊ ကျိုတို

**ခယမြို့** (加悦町, Kaya-chō) သည် ဂျပန်နိုင်ငံ၊ ကျိုတိုစီရင်စု၊ ယောဆဒေသတွင်ရှိသည့် မြို့တစ်ခု ဖြစ်သည်။ ၂၀၀၆ ခုနှစ်တွင် မြို့နေ ခန့်မှန်းလူဦးရေသည် ၇၉၁၃ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၁၃၄ ဦး ရှိသည်။ စုစုပေါင်းဧရိယာသည် ၅၉.၀၅ စတုရန်းကီလိုမီတာ ရှိသည်။

၂၀၀၆ ခုနှစ်၊ မတ်လ ၁ ရက်နေ့တွင် ယောဆဒေသရှိ အိဝတခိမြို့၊ နိုဒဂဝမြို့နှင့်အတူ ခယမြို့တို့ကို ပေါင်းစပ်ကာ ယောဆနိုမြို့အဖြစ် ဖွဲ့စည်းခဲ့သည်။

## ညီအစ်မမြို့များ
*ဝေးနိုင်ငံ၊ Aberystwyth မြို့

## ကိုးကား
ကဏ္ဍ:ကျိုတိုစီရင်စုရှိ မြို့များ
ဟိယောရှိမြို့၊ ကျိုတို

**ဟိယောရှိမြို့** (日吉町, Hiyoshi-chō) သည် ဂျပန်နိုင်ငံ၊ ကျိုတိုစီရင်စု၊ ဖုနိုင်းဒေသတွင်ရှိသည့် မြို့တစ်ခု ဖြစ်သည်။

၂၀၀၃ ခုနှစ်တွင် မြို့နေ ခန့်မှန်းလူဦးရေသည် ၆၀၉၀ ဦး ရှိသည်။ လူဦးရေသိပ်သည်းဆမှာ တစ်စတုရန်းကီလိုမီတာလျှင် ၄၉.၃၁ ဦး ရှိသည်။ စုစုပေါင်းဧရိယာမှာ ၁၂၃.၅၀ စတုရန်းကီလိုမီတာ ရှိသည်။ 

၂၀၀၆ ခုနှစ်၊ ဇန်နဝါရီလ ၁ ရက်နေ့တွင် ဖုနိုင်းဒေသရှိ ဟိယောရှိမြို့၊ ဆိုနိုဘဲမြို့နှင့် ယဂိမြို့နှင့် ခိတခုဝဒဒေသရှိ မိယမမြို့တို့ကို ပေါင်းစပ်ကာ နန်းတန်းမြို့အဖြစ် ဖွဲ့စည်းခဲ့သည်။

## ပြင်ပလင့်များ
* Official website of Nantan 

## ကိုးကား
ကဏ္ဍ:ကျိုတိုစီရင်စုရှိ မြို့များ
ဒလက်ချောင်းဒေသ အစုလိုက်အပြုံလိုက် သတ်ဖြတ်မှု

**ဒလက်ချောင်းဒေသ အစုလိုက်အပြုံလိုက် သတ်ဖြတ်မှု** သည်  ၂၀၂၁ မြန်မာနိုင်ငံစစ်အာဏာသိမ်းခံရခြင်း နောက်ဆက်တွဲ ပြည်သူ့ခုခံတော်လှန်စစ် ကာလအတွင်း၊ ရခိုင်ပြည်နယ်၊အမ်းမြို့နယ်၊ဒလက်ချောင်းဒေသတွင် ဖြစ်ပွားခဲ့သည့် ဖြစ်စဉ်ဖြစ်သည်။ယခုဖြစ်စဉ်သည် လေကြောင်းတိုက်ခိုက်မှုအတွင်း စစ်သုံ့ပန်း အသေအပျောက် အများဆုံးဖြစ်စဉ် ဖြစ်ပြီး စစ်ဘက်အရာရှိကြီးများစွာလည်း သေဆုံးခဲ့သည်။

## ဖြစ်စဉ် 
၂၀၂၆ ခုနှစ် မတ်လ ၈ ရက်၊ နံနက် ၁၁:၀၂ မှ မွန်းလွဲ ၂:၂၈ အချိန်အထိ၊ တပ်မတော်က ဂျက်ဖိုက်တာ လေးစင်းနှင့် Y-12 လေယာဉ်လေးစင်းများဖြင့် အမ်းမြို့နယ်၊ ဒါးလက်ချောင်းဒေသရှိ စစ်သုံ့ပန်းအကျဉ်းစခန်းအား သုံးနာရီခွဲခန့်ကြာမြင့်သော လေကြောင်းဗုံးကြဲတိုက်ခိုက်မှုကို ပြုလုပ်ခဲ့သည်။

## ထိခိုက်သေဆုံးမှုအခြေအနေများ 
ထိုတိုက်ခိုက်မှုကြောင့် မတ် ၁၁ ရက် အချိန်အထိ စာရင်းများအရ စစ်သုံ့ပန်း ၁၁၆ ဦး သေဆုံးခဲ့ပြီး ၃၂ ဦး ဒဏ်ရာရရှိခဲ့သည်ဟု အေအေဘက်က ထုတ်ပြန်ခဲ့သည်။
သေဆုံးသူများတွင် အနောက်ပိုင်းတိုင်းစစ်ဌာနချုပ်မှ အရာရှိကြီးများ ဖြစ်ကြသော ဗိုလ်မှူးချုပ် မြင့်ရွှေ၊အခြားဗိုလ်မှူးများနှင့် စစ်ဆေးဆရာဝန်များဖြစ်သည့်  ခွဲစိတ်ခန်းကျွမ်းကျင်သူနာပြု ဗိုလ်ကြီး ဖြိုးသူရိန်အေးနှင့် ဓာတ်မှန်ပါရဂူ ဗိုလ်ကြီး အောင်အောင်ဆက်တို့ပါဝင်ကြသည်။ 

အာရက္ခတပ်တော်မှ ထုတ်ပြန်သည့် ဓာတ်ပုံမှတ်တမ်းများအရ သေဆုံးသူများနှင့် ဒဏ်ရာရရှိသူ စစ်သုံ့ပန်းအချို့တွင် "သံဒေါက်" ဟု ခေါ်ဆိုသည့် သံခြေကျင်းများ ခတ်ထားသည်ကို တွေ့ရှိရသည်။ အကျဉ်းသားများကို ထိန်းသိမ်းထားသည့် သံပန်းလှောင်အိမ်သဏ္ဌာန် အချုပ်ခန်းများမှာလည်း လေကြောင်းတိုက်ခိုက်မှုကြောင့် မီးလောင်ကျွမ်းထားသည်ကို တွေ့ရသည်။

## တုံ့ပြန်မှုများနှင့် ကွဲလွဲချက်များ 
အနောက်ပိုင်းတိုင်းစစ်ဌာနချုပ်၏ ဒုတိယတိုင်းမှူးဟောင်း (လက်ရှိစစ်သုံ့ပန်း) ဗိုလ်မှူးချုပ် သောင်းထွန်းက ဒေသတွင်းမီဒီယာအချို့နှင့် တွေ့ဆုံမေးမြန်းမှုတွင် တပ်မတော်အနေဖြင့် အဆိုပါနေရာသည် အကျဉ်းစခန်းဖြစ်ကြောင်း ကြိုတင်ကင်းထောက် သိရှိလျက်နှင့် ဗုံးကြဲခဲ့ခြင်းဖြစ်ကြောင်း ပြောဆိုခဲ့သည်။

သို့သော်လည်း တပ်မတော်ထောက်ခံသူများက ဗိုလ်မှူးချုပ် သောင်းထွန်းသည် ပြောဆိုချိန်တွင် သံခြေခြင်းခပ်ခံထားရသည်ကို ထောက်ပြပြီး ၎င်း၏ပြောဆိုချက်များသည် ဖိအားပေးစေခိုင်းမှုကြောင့်သာ ဖြစ်နိုင်ကြောင်းနှင့် လွတ်လပ်သည့် ထွက်ဆိုချက် မဟုတ်နိုင်ကြောင်း ဝေဖန်ပြောဆိုမှုများရှိခဲ့သည်။

## ဝေဖန်သုံးသပ်ချက်များ 
အဆိုပါဖြစ်စဉ်နှင့် ပတ်သက်၍ အာဏာဖီဆန်ရေးလှုပ်ရှားမှု (CDM) စစ်သားများဖြင့် ဖွဲ့စည်းထားသည့် ပြည်သူ့ပန်းတိုင် (People's Goal) အဖွဲ့က ၂၀၂၆ ခုနှစ်၊ မတ်လ ၁၁ ရက်နေ့တွင် ထုတ်ပြန်ချက်တစ်ရပ် ထုတ်ပြန်ခဲ့သည်။ ၎င်းတို့၏ သုံးသပ်ချက်အရ သုံးနာရီခွဲခန့်ကြာအောင် အငြှိုးတကြီးဖြင့် မိမိတို့၏ လက်အောက်ခံ တပ်ဖွဲ့ဝင်ဟောင်းများကို လေကြောင်းမှ ဗုံးကြဲသတ်ဖြတ်ခဲ့ခြင်းသည် အောက်ခြေစစ်သည်များအပေါ် တိုက်ရိုက်ခြိမ်းခြောက်လိုက်ခြင်း ဖြစ်သည်ဟု ဆိုသည်။
စစ်ခေါင်းဆောင်များအနေဖြင့် ၎င်းတို့အတွက် အသေခံမတိုက်ဘဲ လက်နက်ချသူများကို အပြတ်ရှင်းမည်ဟူသော သတင်းစကားကို ပေးလိုခြင်းဖြစ်ပြီး၊ ယခုလုပ်ရပ်သည် အောက်ခြေစစ်သည်များ ကြောက်ရွံ့လာစေရန် စံနမူနာပြ လုပ်ဆောင်ခြင်းဖြစ်ကြောင်း ပြည်သူ့ပန်းတိုင်က သုံးသပ်ဖော်ပြခဲ့သည်။

## ကိုးကား 
ကဏ္ဍ:မြန်မာနိုင်ငံရှိ လူသတ်ပွဲများ စာရင်း
ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ)
ခိဇုမြို့၊ ကျိုတို

**ခိဇုမြို့** (木津町, Kizu-chō) သည် ဂျပန်နိုင်ငံ၊ ကျိုတိုစီရင်စု၊ ခိဇုဂဝမြို့တွင်ရှိသည့် ဒေသတစ်ခု ဖြစ်သည်။ ၂၀၀၇ ခုနှစ်အထိ ဆိုးရခုဒေသတွင် ကိုယ်ပိုင်စီမံခွင့်ရှိသည့် မြို့တစ်ခု ဖြစ်သည်။ ၂၀၀၇ ခုနှစ်၊ မတ်လ ၁၂ ရက်နေ့တွင် ခိဇုမြို့နှင့်အတူ ခမိုမြို့၊ ယမရှိရိုမြို့တို့ကို ပေါင်းစပ်ကာ ခိဇုဂဝမြို့အဖြစ် ဖွဲ့စည်းခဲ့သည်။

၂၀၀၃ ခုနှစ်တွင် မြို့နေခန့်မှန်းလူဦးရေသည် ၃၆,၀၇၀ ဦးရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၁၅၂၇.၁၀ ဦး နေထိုင်သည်။ စုစုပေါင်းဧရိယာသည် ၂၃.၆၂ စတုရန်းကီလိုမီတာရှိသည်။

## ပြင်ပလင့်များ
*Official website (English version)

## ကိုးကား
ကဏ္ဍ:ကျိုတိုစီရင်စုရှိ ဒေသများ
အဟိရိက

ဗုဒ္ဓဘာသာ စိတ်ပညာ (အဘိဓမ္မာ) အလိုအရ လူတို့၏ စိတ်အစဉ်ကို ညစ်နွမ်းစေတတ်သော အကုသိုလ်စေတသိက် (၁၄) ပါး ရှိသည့်အနက် **"အဟိရိက"** သည် အခြေခံအကျဆုံးနှင့် ကြောက်စရာအကောင်းဆုံး တရားတစ်ပါး ဖြစ်သည်။ အဟိရိကဟူသည် ရိုးရိုးစကားဖြင့် ပြောရလျှင် မကောင်းမှု ဒုစရိုက်များကို ပြုလုပ်ရမည်ကို **မရှက်ခြင်း ** ပင် ဖြစ်သည်။ 

### **အဟိရိက၏ သဘာဝလက္ခဏာများ**
အဟိရိက၏ သဘောသဘာဝကို ကျမ်းဂန်များတွင် အောက်ပါအတိုင်း အဓိပ္ပါယ်ဖွင့်ဆိုထားပါသည် -
၁။ **လက္ခဏာ (သဘော):** ကာယဒုစရိုက် စသော မကောင်းမှု အကုသိုလ်တရားတို့ကို မစက်ဆုပ်ခြင်း၊ မရှက်ခြင်း သဘောရှိသည်။ 
၂။ **ရသ (ကိစ္စ):** မရှက်သော အခြင်းအရာဖြင့် မကောင်းမှု ဒုစရိုက်တို့ကို ပြုလုပ်တတ်သည်။ 
၃။ **ပစ္စုပဋ္ဌာန် (အကျိုး):** မကောင်းမှုမှ တွန့်ဆုတ်ခြင်း မရှိဘဲ ရဲရဲဝံ့ဝံ့ လွန်ကျူးတတ်သော အခြင်းအရာဖြင့် ပေါ်လွင်လာတတ်သည်။ 
၄။ **ပဒဋ္ဌာန် (အနီးစပ်ဆုံးအကြောင်း):** **မိမိကိုယ်ကို မရိုသေ၊ မလေးစားခြင်း** သည် အဟိရိက ဖြစ်ပေါ်လာရခြင်း၏ အဓိက အကြောင်းရင်းဖြစ်သည်။  မိမိ၏ ဇာတိ၊ ဂုဏ်သိက္ခာနှင့် အဆင့်အတန်းကို မလေးစားသောအခါ မကောင်းမှုကို ပြုရမည်ကို မရှက်တော့ပေ။

### **ရွာဝက်နှင့်တူသော အဟိရိက**
အဟိရိက၏ သဘောကို ပိုမိုထင်ရှားစေရန် **"ရွာသူ့ဝက်မိုက်"** နှင့် နှိုင်းယှဉ်ပြထားသည်။ ရွာဝက်သည် မစင်အညစ်အကြေးများကို ရွံရှာခြင်းမရှိဘဲ အားရပါးရ စားသောက်သကဲ့သို့၊ အဟိရိက ကိန်းဝပ်နေသူသည်လည်း စက်ဆုပ်ဖွယ်ကောင်းသော ကိလေသာ အညစ်အကြေးနှင့် ဒုစရိုက်များကို ရှက်ခြင်း၊ ရွံခြင်းမရှိဘဲ ပြုလုပ်မိတတ်သည်။ 

### **ပညာရှိကြီးများပင် အမှားကျူးလွန်စေနိုင်ခြင်း**
အဟိရိကသည် မောဟ (တွေဝေခြင်း)၊ အနောတ္တပ္ပ (မကြောက်ခြင်း) တို့နှင့် အမြဲတမ်း တွဲဖက်ဖြစ်ပေါ်တတ်သည်။  မောဟက အမှားအမှန်ကို ဖုံးကွယ်ထားချိန်တွင် အဟိရိကက မရှက်တမ်း ပြုလုပ်စေသောကြောင့် **ပညာရှိ သူတော်စင်ကြီးများပင်** တစ်ရံတစ်ခါ အမှားကြီးများ ကျူးလွန်မိတတ်ကြသည်။ 

သာဓကအားဖြင့် ဈာန်အဘိညာဏ်ရ **ဟရိတစ ရှင်ရသေ့**၏ ဖြစ်ရပ်ကို ကြည့်နိုင်ပါသည်။ ထိုရသေ့ကြီးသည် အလွန်စင်ကြယ်သော အကျင့်ရှိသူဖြစ်သော်လည်း မောဟနှင့် အဟိရိက လွှမ်းမိုးလာသောအခါ နန်းတော်ကြီးအတွင်းဝယ် နေ့လယ်ကြောင်တောင်ကြီးမှာပင် ရှက်စရာကောင်းသော ကာမေသုမိစ္ဆာစာရအမှုကို မရှက်မကြောက် ပြုမိခဲ့ဖူးသည်။  ထို့ကြောင့် မိမိကိုယ်ကို ပညာရှိဟု သတ်မှတ်ထားသူတိုင်း အဟိရိက ဝင်မလာအောင် သတိပြုသင့်ပါသည်။

### **အဟိရိကကို မည်သို့ ရှုမြင်နိုင်သနည်း**
အဟိရိကသည် အကုသိုလ်စိတ် ဖြစ်တိုင်း ဖြစ်တိုင်း ပါဝင်နေသော တရားဖြစ်သည်။  ဒုစရိုက်ကို လက်တွေ့ မလွန်ကျူးသည့်တိုင်အောင် မိမိစိတ်ထဲတွင် လောဘ၊ ဒေါသ၊ မာန စသည့် ကိလေသာဆိုးများ ဖြစ်ပေါ်လာမှုကို မရှက်ခြင်းသည်ပင် အဟိရိက၏ သဘောဖြစ်သည်။ 

အဟိရိကသည် လူတစ်ဦးကို အောက်တန်းကျသော အပြုအမူများ ပြုလုပ်စေပြီး ဘဝကို အမှောင်ချတတ်သည်။ **"မိမိကိုယ်ကို ရိုသေလေးစားခြင်း"** ဟူသော ဂုဏ်သိက္ခာကို လက်ကိုင်ထားနိုင်မှသာလျှင် အဟိရိကတရားကို တားဆီးနိုင်ပြီး မြင့်မြတ်သော လူတော်လူကောင်းများ ဖြစ်လာနိုင်မည် ဖြစ်ပါသည်။  စိတ်ဓာတ် ဖြူစင်မှသာ သတ္တဝါတို့ စင်ကြယ်နိုင်သည်ဖြစ်ရာ  အကုသိုလ်တို့၌ ရှက်တတ်သော "ဟိရိ" တရားကို မွေးမြူကြရန် တိုက်တွန်းအပ်ပါသည်။

### ဆက်စပ်ဖတ်ရှုရန်
* [အဟိရိက](https://my.wikisource.org/wiki/နိဗ္ဗာနဂါမိနိပဋိပဒါ-စတုတ္ထတွဲ/အကုသိုလ်စေတသိက်_(၁၄)_လုံး_အပိုင်း#၂။_အဟိရိက)
### ပြင်ပလင့်များ
* 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
အနောတ္တပ္ပ

ဗုဒ္ဓဘာသာ အဘိဓမ္မာတရားတော်အရ စိတ်ကို ညစ်နွမ်းစေသော အကုသိုလ်တရားများအနက် **"အနောတ္တပ္ပ"** သည် အလွန်ကြောက်မက်ဖွယ်ကောင်းသော တရားဖြစ်သည်။ အနောတ္တပ္ပဟူသည် အရိုးရှင်းဆုံးပြောရလျှင် မကောင်းမှု ဒုစရိုက်များကို ပြုလုပ်ရမည်ကို **မကြောက်ရွံ့ခြင်း** ပင် ဖြစ်သည်။ 

### **အနောတ္တပ္ပ၏ သဘာဝလက္ခဏာ (၄) ပါး**
ကျမ်းဂန်များတွင် အနောတ္တပ္ပ၏ သဘောကို အောက်ပါအတိုင်း အသေးစိတ် ဖွင့်ဆိုထားပါသည် -
၁။ **လက္ခဏ (သဘော):** ကာယဒုစရိုက် စသော မကောင်းမှု အကုသိုလ်တရားတို့ကို မကြောက်ရွံ့ခြင်း၊ မထိတ်လန့်ခြင်း သဘောရှိသည်။ 
၂။ **ရသ (ကိစ္စ):** မထိတ်လန့်သော အခြင်းအရာဖြင့် မကောင်းမှု ဒုစရိုက်များကို ရဲရဲဝံ့ဝံ့ ပြုလုပ်တတ်သည်။ 
၃။ **ပစ္စုပဋ္ဌာန် (အကျိုး):** မကောင်းမှုမှ တွန့်ဆုတ်ခြင်း မရှိဘဲ ရှေ့သို့ တိုးဝင်တတ်သော အခြင်းအရာဖြင့် ပေါ်လွင်လာတတ်သည်။ 
၄။ **ပဒဋ္ဌာန် (အနီးစပ်ဆုံးအကြောင်း):** **"သူတစ်ပါးတို့အား မရိုသေ၊ မလေးစားခြင်း"** သည် အနောတ္တပ္ပ ဖြစ်ပေါ်လာရခြင်း၏ အဓိက အကြောင်းရင်းဖြစ်သည်။  မိဘ၊ ဆရာ၊ သံဃာနှင့် ပညာရှိသူတော်ကောင်းတို့၏ ကဲ့ရဲ့မှုကို မလေးစားသောအခါ မကောင်းမှုကို မကြောက်မရွံ့ ပြုရဲလာခြင်း ဖြစ်သည်။

### **ပိုးပရန်ကောင်နှင့် တူသော အနောတ္တပ္ပ**
အနောတ္တပ္ပ၏ သဘောကို ပိုမိုထင်ရှားစေရန် **"ပိုးပရန်ကောင်"** နှင့် နှိုင်းယှဉ်ပြထားသည်။ ပိုးပရန်ကောင် (ပိုးဖလံကောင်) များသည် မီးလျှံ၏ ပူလောင်ခြင်း ဘေးအန္တရာယ်ကို မကြောက်ဘဲ မီးကို တိုးဝင်ကြသဖြင့် ပျက်စီးကြရသကဲ့သို့၊ အနောတ္တပ္ပ ကိန်းဝပ်နေသူသည်လည်း အကုသိုလ်ဒုစရိုက်တို့၏ ကြောက်မက်ဖွယ်ကောင်းသော အကျိုးဆက်များကို မကြောက်ဘဲ ရဲရဲဝံ့ဝံ့ ကျူးလွန်မိတတ်သည်။ 

### **အနောတ္တပ္ပကြောင့် လျစ်လျူရှုမိသော ဘေးဆိုးကြီး (၄) ပါး**
အနောတ္တပ္ပ လွှမ်းမိုးနေသူသည် အမှန်တကယ် ကြောက်ရွံ့သင့်သော အောက်ပါ ဘေးကြီးလေးပါးကို မကြောက်တော့ပေ -
၁။ **အတ္တာနုဝါဒဘေး:** မိမိကိုယ်ကို ပြန်လည် စွပ်စွဲကဲ့ရဲ့ခြင်း ဘေး။ 
၂။ **ပရာနုဝါဒဘေး:** သူတစ်ပါးတို့က စွပ်စွဲကဲ့ရဲ့ခြင်း ဘေး။ 
၃။ **ဒဏ္ဍဘေး:** မင်းပြစ်မင်းဒဏ်၊ ဥပဒေအပြစ်ဒဏ် ခံရခြင်း ဘေး။ 
၄။ **ဒုဂ္ဂတိဘေး:** သေလွန်သောအခါ အပါယ်လေးဘုံ၌ ခံရမည့် ဘေး။ 

### **ပညာရှိများပင် သတိပြုရမည့် အချက်**
အနောတ္တပ္ပသည် အကုသိုလ်စိတ် ဖြစ်တိုင်း ဖြစ်တိုင်း ပါဝင်နေသော တရားဖြစ်သည်။  ထိုတရားသည် မောဟ (တွေဝေခြင်း)၊ အဟိရိက (မရှက်ခြင်း) တို့နှင့် အမြဲတွဲဖက် ဖြစ်ပေါ်တတ်သဖြင့် **ပညာရှိ သူတော်စင်ကြီးများပင်** တစ်ရံတစ်ခါ အမှားကျူးလွန်မိတတ်ကြသည်။  ဥပမာအားဖြင့် ဈာန်အဘိညာဏ်ရ **ဟရိတစ ရှင်ရသေ့**သည်ပင် မောဟ၊ အဟိရိကနှင့် အနောတ္တပ္ပ လွှမ်းမိုးလာသောအခါ ကြောက်စရာကောင်းသော ကာမေသုမိစ္ဆာစာရ အမှုကို ပြုမိခဲ့ဖူးသည်။  ဒေါသ၊ မာန စသည့် ကိလေသာဆိုးများ ဖြစ်ပေါ်လာမှုကို မကြောက်လန့်ခြင်းသည်ပင် အနောတ္တပ္ပ၏ သဘောဖြစ်သည်။ 

အနောတ္တပ္ပသည် သတ္တဝါတို့အား ဘေးဒုက္ခ မီးလျှံထဲသို့ တွန်းပို့တတ်သော တရားဆိုးဖြစ်သည်။  မိမိတို့၏ စိတ်အစဉ်၌ ဤတရားဆိုး မကိန်းဝပ်စေရန် **"သူတစ်ပါးတို့၏ အမြင်နှင့် ကဲ့ရဲ့မှုကို ဂရုစိုက်ခြင်း"** ဟူသော အပြန်အလှန် လေးစားမှုကို မွေးမြူရမည်။  စိတ်ဓာတ် ဖြူစင်မှသာ သတ္တဝါတို့ စင်ကြယ်နိုင်သည်ဖြစ်ရာ  မကောင်းမှုပြုရမည်ကို ကြောက်တတ်သော **"ဩတ္တပ္ပ"** တရားကို အမြဲလက်ကိုင်ထားကြရန် တိုက်တွန်းအပ်ပါသည်။

### ဆက်စပ်ဖတ်ရှုရန်
* [အနောတ္တပ္ပ](https://my.wikisource.org/wiki/နိဗ္ဗာနဂါမိနိပဋိပဒါ-စတုတ္ထတွဲ/အကုသိုလ်စေတသိက်_(၁၄)_လုံး_အပိုင်း#၃။_အနောတ္တပ္ပ)
### ပြင်ပလင့်များ
* 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
နိုဒဂဝမြို့၊ ကျိုတို

**နိုဒဂဝမြို့** (野田川町, Nodagawa-chō) သည် ဂျပန်နိုင်ငံ၊ ကျိုတိုစီရင်စု၊ ယောဆဒေသတွင်ရှိသည့် မြို့တစ်ခု ဖြစ်သည်။ 

၂၀၀၆ ခုနှစ်တွင် မြို့နေခန့်မှန်းလူဦးရေသည် ၁၁,၂၈၁ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၃၁၄ ဦး နေထိုင်ကြသည်။ စုစုပေါင်းဧရိယာသည် ၃၅.၉၀ စတုရန်းကီလိုမီတာ ရှိသည်။

၂၀၀၆ ခုနှစ်၊ မတ်လ ၁ ရက်နေ့တွင် နိုဒဂဝမြို့နှင့်အတူ အိဝတခိမြို့၊ ခယမြို့များကို ပေါင်းစပ်ကာ "ယောဆနိုမြို့" အဖြစ် ဖွဲ့စည်းခဲ့သည်။

## ကိုးကား
ကဏ္ဍ:ကျိုတိုစီရင်စုရှိ မြို့များ
ပြည်ပအလုပ်အကိုင်အလုပ်သမားသက်သေခံကတ်

**ပြည်ပအလုပ်အကိုင်အလုပ်သမားသက်သေခံကတ်** (Overseas Worker Identification Card - OWIC) သည် မြန်မာနိုင်ငံသားများ ပြည်ပတွင်တရားဝင်အလုပ်လုပ်ကိုင်နိုင်ရန်အတွက် အလုပ်သမားဝန်ကြီးဌာနမှ ထုတ်ပေးသော မဖြစ်မနေလိုအပ်သည့်ကတ်ပြားဖြစ်သည်။ ဤကတ်ပြားသည် အလုပ်သမားတစ်ဦး၏ ပြည်ပထွက်ခွာခွင့်နှင့် အလုပ်လုပ်ကိုင်ခွင့်ကို တရားဝင်အထောက်အထားပြုပေးသည့် အဓိကစာရွက်စာတမ်းတစ်ခုဖြစ်သည်။

## နောက်ခံသမိုင်း 
ပြည်ပအလုပ်အကိုင် အလုပ်သမားသက်သေခံကတ် (OWIC) သည် ပြည်ပအလုပ်အကိုင်ဆိုင်ရာ ဥပဒေ (၁၉၉၉) အရ အလုပ်သမားဝန်ကြီးဌာနမှ ထုတ်ပေးသည့် တရားဝင် အထောက်အထားဖြစ်သည်။ ဤကတ်သည် နိုင်ငံကူးလက်မှတ် (Passport for Job - PJ) ကိုင်ဆောင်ထားသူများ ပြည်ပသို့ တရားဝင်ထွက်ခွာရန် မဖြစ်မနေ လိုအပ်သော ကတ်ပြားဖြစ်ပြီး၊ သက်တမ်းမှာ (၅) နှစ် ဖြစ်သည်။

၂၀၂၆ ခုနှစ်၊ မတ်လ ၁ ရက်နေ့မှစ၍ OWIC ကတ်အသစ်ပြုလုပ်ခကို ၅,၆၀၀ ကျပ် သတ်မှတ်ထားပြီး၊ ကတ်ပျောက်ဆုံးခြင်း သို့မဟုတ် ပျက်စီးခြင်းအတွက် ဒဏ်ကြေးမှာ ၂၂,၄၀၀ ကျပ် ဖြစ်သည်။ ဤငွေများကို နေပြည်တော်ရှိ မြန်မာ့စီးပွားရေးဘဏ် (အကောင့်နံပါတ် OA-013904) သို့ ဘဏ်ခွဲများမှတစ်ဆင့် ပေးသွင်းရမည်ဖြစ်ပြီး၊ ငွေသွင်းချလန်မူရင်းကို လျှောက်ထားရာတွင် ယူဆောင်လာရမည်ဖြစ်သည်။

## ဖြစ်ရပ်များ 
ပြည်ပတွင် အလုပ်လုပ်ကိုင်နေပြီး ခေတ္တပြန်လည်ဝင်ရောက်လာသည့် မြန်မာရွှေ့ပြောင်းအလုပ်သမားများ ပြည်ပသို့ ပြန်လည်ထွက်ခွာရာတွင် OWIC ကတ်အသစ်လျှောက်ထားရန်အတွက် နိုင်ငံတော်မှ သတ်မှတ်ထားသော တရားဝင်လမ်းကြောင်းမှတစ်ဆင့် လစာ၏ ၂၅ ရာခိုင်နှုန်းကို မိသားစုထံ လွှဲပြောင်းပေးပို့ထားသည့် အထောက်အထား (Remittance) တင်ပြရန် လိုအပ်သည်။ အလုပ်သမားဝန်ကြီးဌာန၏ ၂၀၂၄ ခုနှစ်၊ စက်တင်ဘာလ ၆ ရက်နေ့ ထုတ်ပြန်ချက်အရ လုပ်ခလစာ ၂၅ ရာခိုင်နှုန်းကို တရားဝင်လမ်းကြောင်းမှ လွှဲပြောင်းပေးပို့ခြင်းမရှိသည့် အလုပ်သမားများအား နိုင်ငံကူးလက်မှတ် သက်တမ်းတိုးပေးမည်မဟုတ်သည့်အပြင် ပြည်ပထွက်ခွာခွင့် ပိတ်ပင်ခြင်းနှင့် OWIC ကတ် ထုတ်ပေးခြင်းကိုလည်း ရပ်ဆိုင်းမည်ဟု ထုတ်ပြန်ထားသည်။ ထို့အပြင် ပြည်ပမှ ခေတ္တပြန်လည်ရောက်ရှိလာသည့် အလုပ်သမားများအနေဖြင့် လေဆိပ်ရှိ အလုပ်သမားဝန်ကြီးဌာန၏ ဆိုက်ရောက်ကောင်တာတွင် သတင်းပေးပို့ မှတ်တမ်းတင်ရမည်ဖြစ်သည်။

၂၀၂၆ ခုနှစ်၊ ဇန်နဝါရီလ ၁၄ ရက်မှ စတင်ပြီး PJ ပတ်စပို့နှင့် OWIC ကတ်ရှိရုံဖြင့် မလုံလောက်ဘဲ၊ ပြည်ပသို့ မထွက်ခွာမီ အနည်းဆုံး (၅) ရက် (ရုံးပိတ်ရက်မပါ) ကြိုတင်၍ အလုပ်သမားညွှန်ကြားရေးဦးစီးဌာနထံမှ ထွက်ခွာခွင့်ပြုမိန့်ကို လျှောက်ထားရယူရသည်။ ခွင့်ပြုချက်ရရှိသူများ၏ စာရင်းကို Safe Migration Telegram Channel တွင် ထုတ်ပြန်ပေးမည်ဖြစ်ပြီး၊ ခွင့်ပြုချက်ရရှိမှသာ လေဆိပ်နှင့် နယ်စပ်ဂိတ်များမှ ထွက်ခွာနိုင်မည်ဖြစ်သည်။

## ကိုးကား 
ကဏ္ဍ:မြန်မာနိုင်ငံ၏ ဥပဒေများ